pythainlp/thai-wiki-dataset-v4 huggingface dataset:
แคลนนาด (ภาพยนตร์)

แคลนนาด (; โรมาจิ: "Kuranado"; : ทับศัพท์จาก Clannad) เป็นภาพยนตร์ที่ดัดแปลงมาจากเกมคอมพิวเตอร์ "แคลนนาด" ของคีย์ ซึ่งโตเอแอนิเมชันได้ประกาศว่าจะสร้างภาพยนตร์เรื่องนี้เมื่อวันที่ 23 มีนาคม พ.ศ. 2549 ในงานโตเกียวอะนิเมะแฟร์ ภาพยนตร์ได้ออกฉายในประเทศญี่ปุ่นเมื่อวันที่ 15 กันยายน พ.ศ. 2550 กำกับการสร้างโดยโทซามุ เดซากิ ซึ่งเป็นผู้กำกับการสร้าง "แอร์ เดอะมูฟวี่" ด้วย เนื้อหาของภาพยนตร์เป็นการนำเนื้อเรื่องในเกมภาคสคูลไลฟ์มาเล่าใหม่ในอีกรูปแบบหนึ่ง โดยมีเรื่องราวของฟุรุคาว่า นางิสะ เป็นเนื้อหาหลัก ภาพยนตร์ "แคลนนาด" ได้มีการวางจำหน่ายในรูปของดีวีดี 3 ชุด ได้แก่ ชุดสะสม (the Collector's Edition) ชุดพิเศษ (Special Edition) และชุดธรรมดา (Regular Edition) เมื่อวันที่ 7 มีนาคม พ.ศ. 2551
ม่านฟ้า ลูกทรายกองดิน

ม่านฟ้า ลูกทรายกองดิน หรือ ม่านฟ้า แกแล็คซี่ หรือ ม่านฟ้า กระทิงแดงยิม มีชื่อจริงว่า ธีรวัฒน์ ยูฮันเงาะ (ชื่อเล่น: เราะห์มาน) เกิดเมื่อ 26 มีนาคม พ.ศ. 2531 ที่เขตคลองสามวา กรุงเทพมหานคร เป็นบุตรชายคนที่ 3 ของนายนพฤทธิ์และนางสมสมร ยูฮันเงาะ ในครอบครัวชาวไทยมุสลิมที่มีพี่น้องทั้งหมด 16 คน ล้วนแต่เป็นนักมวยทั้งสิ้น 
ประวัติ.
ก่อนชกมวยสากลอาชีพเคยเป็นนักฟุตบอลติดทีมชาติเยาวชนมาก่อน ได้ไปแข่งที่หลายประเทศ เช่น ประเทศในกลุ่มสแกนดิเนเวีย และได้แชมป์มาหลายรายการ โดยเริ่มเล่นฟุตบอลมาตั้งแต่อายุ 7 ขวบ จากนั้นได้หันมาชกมวยไทยเมื่ออายุได้ 17 ปี ใช้ชื่อว่า "ม่านฟ้า ลูกทรายกองดิน" มีสถิติการชกทั้งหมด 40 ครั้ง แพ้ 4 เสมอ 1 ชนะ 35 เกียรติประวัติในการชกมวย ได้แชมป์ชมรมมวยไทยสยามภาคกลางในรุ่น 130 ปอนด์ (จูเนียร์ไลท์เวท) ได้ถ้วยรางวัลดุเดือด คู่เอกจังหวัดนครนายก เคยได้ไปชิงแชมป์ PABA ที่ประเทศเกาหลีใต้ และได้รับรางวัลนักมวยสากลดุเดือดเวทีราชดำเนิน พ.ศ. 2550 ประจำเดือนกรกฎาคม
ม่านฟ้าได้ครองแชมป์ PABA ในรุ่นซูเปอร์ไลท์เวทเมื่อ พ.ศ. 2552 ป้องกันตำแหน่งได้ 7 ครั้ง ก่อนจะเสียตำแหน่งไปใน พ.ศ. 2553 ม่านฟ้าขึ้นชกมวยสากลหลังจากเสียแชมป์อีกเพียงครั้งเดียวใน พ.ศ. 2554 จากนั้น หยุดชกไปถึง 6 ปี และกลับมาชกอีกใน พ.ศ. 2560 และศึกษาอยู่ที่การศึกษานอกโรงเรียนจากวิทยาลัยทองสุข โดยจบระดับมัธยมต้นจากโรงเรียนสาธิตมหาวิทยาลัยรามคำแหง
การประท้วง

การประท้วง  เป็นการแสดงออกด้วยการกระทำ เพื่อแสดงให้เห็นว่าคัดค้าน หรือ ไม่เห็นด้วย มีหลากหลายวิธี เช่น การ อดข้าวประท้วง การเดินประท้วง ซึ่งส่วนใหญ่เป็นการแสดงออกทางสังคมและการเมือง การประท้วงที่ใช้ความรุนแรงก่อให้เกิดความวุ่นวายจะกลายเป็น การจลาจล
รูปแบบ.
รูปแบบของการประท้วงทำได้ทั้งทางตรงและทางอ้อม จัดรูปแบบได้ดังนี้
ดาวแปรแสงชนิดเซเฟอิด

ดาวแปรแสงชนิดเซเฟอิด (ออกเสียงว่า "เซ-เฟ-อิด" หรือ "เซ-ฟีด") เป็นดาวแปรแสงชนิดหนึ่งที่มีลักษณะเฉพาะเจาะจง เพราะมีความเกี่ยวพันอย่างแน่นแฟ้นระหว่างช่วงเวลาของการเปลี่ยนแปลงกับค่าความส่องสว่างสัมบูรณ์ ดาวต้นแบบที่มีชื่อเดียวกันและมีลักษณะการแปรแสงเช่นนี้ด้วยคือดาวเดลต้าเซเฟอัส  ซึ่งจอห์น กู้ดริค เป็นผู้ค้นพบคุณลักษณะการแปรแสงเมื่อปี พ.ศ. 2327 
ผลจากคุณลักษณะของดาว (ซึ่งเฮนเรียตตา สวอน เลียวิตต์ ค้นพบและระบุได้ใน พ.ศ. 2451 ต่อมาคิดค้นสมการคณิตศาสตร์ที่คำนวณได้อย่างแน่นอนในปี พ.ศ. 2455) ทำให้เราสามารถใช้ดาวแปรแสงเซเฟอิดเป็นดุจเทียนมาตรฐานที่ใช้ประเมินระยะห่างของดาราจักรหรือกระจุกดาวที่มันสังกัดอยู่ได้ ความสัมพันธ์ระหว่างช่วงเวลากับความส่องสว่างสัมบูรณ์สามารถคำนวณโดยละเอียดได้โดยอาศัยดาวเซเฟอิดที่อยู่ใกล้เคียง ทำให้การคำนวณระยะห่างด้วยวิธีนี้เป็นหนึ่งในวิธีที่แม่นยำที่สุดเท่าที่สามารถทำได้
บันไดระยะห่างของจักรวาล

บันไดระยะห่างของจักรวาล  เป็นกระบวนการต่อเนื่องที่นักดาราศาสตร์ใช้ในการบรรยายระยะห่างของวัตถุท้องฟ้า การวัดระยะทางโดยตรงที่แท้จริงของเทหวัตถุหนึ่ง ๆ จะทำได้ก็ต่อเมื่อวัตถุนั้นอยู่ "ใกล้" กับโลกพอที่จะทำได้เท่านั้น (คือระยะไม่เกินหนึ่งพันพาร์เซก) ดังนั้นเทคนิคในการอธิบายถึงระยะห่างของวัตถุที่อยู่ไกลกว่านั้นจึงต้องใช้วิธีการหลากหลายโดยอาศัยความสัมพันธ์กับวัตถุใกล้เคียง กระบวนการต่าง ๆ เหล่านั้นจะอิงอยู่กับ เทียนมาตรฐาน ซึ่งหมายถึงวัตถุดาราศาสตร์ที่ทราบค่าความส่องสว่างสัมบูรณ์ที่แน่นอน
การวัดระยะห่างโดยตรง.
ที่ฐานล่างสุดของบันไดจะเป็นการวัดระยะห่างแบบพื้นฐานซึ่งเป็นการวัดระยะห่างโดยตรงโดยไม่ต้องใช้สมมุติฐานทางฟิสิกส์ใด ๆ มาช่วยเนื่องจากธรรมชาติของวัตถุที่ยังไม่แน่ชัด การวัดตำแหน่งที่แน่นอนของดาวฤกษ์เป็นส่วนหนึ่งของสาขาพื้นฐานในวิชามาตรดาราศาสตร์
หน่วยดาราศาสตร์.
การวัดระยะห่างโดยตรงกระทำได้โดยอิงกับระยะห่างมาตรฐานที่ทราบค่าแน่นอน คือระยะห่างจากโลกถึงดวงอาทิตย์ ซึ่งเรียกชื่อว่า หน่วยดาราศาสตร์ ในประวัติศาสตร์ การสังเกตการณ์การเคลื่อนที่ของดาวศุกร์เป็นสิ่งสำคัญในการระบุระยะหน่วยดาราศาสตร์ในช่วงครึ่งแรกของคริสต์ศตวรรษที่ 20 รวมไปถึงการสังเกตการณ์ดาวเคราะห์น้อยด้วย แต่ปัจจุบันเราสามารถระบุระยะหน่วยดาราศาสตร์ได้อย่างแม่นยำโดยใช้เครื่องมือวัดเรดาร์ของดาวศุกร์และดาวเคราะห์อื่นข้างเคียงร่วมกับดาวเคราะห์น้อย รวมถึงการติดตามสัญญาณจากยานอวกาศสำรวจดาวเคราะห์ที่ออกไปโคจรรอบดวงอาทิตย์ตลอดระยะต่าง ๆ ในระบบสุริยะ กฎของเคปเลอร์ช่วยให้เราทราบสัดส่วนแน่ชัดระหว่างขนาดวงโคจรของวัตถุต่าง ๆ ที่โคจรรอบดวงอาทิตย์ แต่ไม่อาจทราบระยะวงโคจรนั้น ๆ เอง เรดาร์ช่วยให้เราระบุตัวเลขได้เป็นหน่วยกิโลเมตรสำหรับระยะห่างระหว่างวงโคจร จากนั้นเมื่อนำมาคำนวณร่วมกับสัดส่วนขนาดวงโคจรก็ทำให้เราสามารถคำนวณระยะห่างวงโคจรของโลกได้อย่างถูกต้อง
พารัลแลกซ์.
ท้องฟ้าในเวลากลางคืนที่เต็มไปด้วยดาวฤกษ์ระยิบระยับอยู่มากมาย นักดาราศาสตร์ได้พบวิธีที่จะวัดระยะห่างของดาวฤกษ์เหล่านี้โดยวิธีการใช้ แพรัลแลกซ์ (Parallax)
แพรัลแลกซ์ คือการย้ายตำแหน่งปรากฏ ของวัตถุเมื่อผู้สังเกตอยู่ในตำแหน่งต่างกัน 
นักวิทยาศาสตร์ใช้ปรากฏการณ์แพรัลแลกซ์ในการวัดระยะทางของดาวฤกษ์ที่อยู่ใกล้เคียงกับเรา โดยการสังเกตดาวฤกษ์ดวงที่เราต้องการวัดระยะทางในวันที่โลกอยู่ด้านหนึ่งของดวงอาทิตย์ และสังเกตดาวฤกษ์ดวงนั้นอีกครั้งเมื่อโลกโคจรมาอยู่อีกด้านหนึ่งของดวงอาทิตย์ ในอีก 6 เดือนถัดไป นักดาราศาสตร์สามารถวัดได้ว่าดาวฤกษ์ดวงนั้นย้ายตำแหน่งปรากฏไปเท่าไรโดยเทียบกับดาวฤกษ์ที่อยู่เบื้องหลังซึ่งอยู่ห่างไกลเรามาก ยิ่งตำแหน่งปรากฏย้ายไปมากเท่าใด แสดงว่าดาวฤกษ์ดวงนั้นอยู่ใกล้เรามากเท่านั้น ในทางตรงกันข้ามถ้าตำแหน่งปรากฏของดาวฤกษ์แทบจะไม่มีการย้ายตำแหน่งเลยแสดงว่าดาวฤกษ์นั้นอยู่ไกลจากเรามาก 
เราไม่สามารถใช้วิธีแพรัลแลกซ์ในการวัดระยะห่างของดาวฤกษ์ที่มากกว่า 1,000 ปีแสง เพราะที่ระยะทางดังกล่าว การเปลี่ยนตำแหน่งของผู้สังเกตบนโลกจากด้านหนึ่งของดวงอาทิตย์ไปยังอีก ด้านหนึ่งของดวงอาทิตย์แทบจะมองไม่เห็นการย้ายตำแหน่งปรากฏของดาวฤกษ์นั้นเลย
คัณฑวยูหสูตร

คัณฑวยูหะ หรือ คัณฑวยูหสูตร เป็นบทสุดท้ายของอวตังสกสูตร นามในภาษาสันสกฤตหมายความว่าช่อบุปผามาลัย ซึ่งคล้องจองกับความหมายของอวตังสกสูตร อย่างไรก็ตาม ยังมีความเห็นไม่ลงรอยกันในหมุ่นักวิชาการว่า ควรจะหมายถึงอะไรกันแน่ ขณะที่นามเรียกขานในภาษาจีนคือ "รู่ฝ่าเจี้ยผิ่น" (入法界品) หรือ "ธรรมธาตุยาตราวรรค" พระสูตรส่วนนี้แปลจากภาษาสันสกฤตเป็นภาษาจีนเมื่อปี ค.ศ. 798 โดยพระปรัชญามหาเถระ ปัจจุบันมีทั้งตัวบทภาษาจีน ทิเบต และสันสกฤต รวมถึงบทแปลภาษาต่าง ๆ แม้จะเป็นบทสุดท้ายของอวตังสกสูตร แต่เชื่อกันว่า เป็นส่วนที่เก่าแก่ที่สุด และอาจจะรจนาขึ้นก่อนหน้าส่วนอื่น ๆ ของพระสูตรฉบับเต็ม
เนื้อหา.
คัณฑวยูหะวรรค หรือคัณฑวยูหสูตร นับเป็นบทที่ถือเป็นหัวใจของอวตังสกสูตร บรรยายความถึงการจาริกธรรมของสุธนกุมารไปยังดินแดนต่าง ๆ ตามคำแนะนำของพระมัญชุศรีโพธิสัตว์พบพานผู้รู้และผู้ชี้แนะมากมาย ในตัวบทเรียกว่ากัลยาณมิตร หรือมิตรสหายผู้ชี้แนะทางธรรม มีทั้งบุรุษและสตรี มีทั้งอาชีพสูงส่ง และต้อยต่ำ ทั้งบุคคลในวรรณสูง และบุคคลในวรรณล่าง เช่น ภิกษุ ทาส กษัตริย์ กุมาร กุมารี พราหมณ์ นายนาวิก หรือแม้แต่ได้พบพานกับนางคณิกาชื่อวาสุมิตราแล้วรู้แจ้งทางเห็นจริงหลังจากสนทนาธรรมกับนาง 
การจาริกแสวงหาธรรมของเด็กน้อยสุธนกุมารมีเรื่องราววิจิตรพิสดารอย่างยิ่ง มีผู้เทียบเคียงว่า นับเป็นวรรณคดีสันสกฤตที่ยิ่งใหญ่ไม่แพ้มหาภารตะ หรือรามายณะ เพียงแต่ทั้ง 2 นี้เป็นการต่อสู้ภายนอก หากการจาริกของสุธนกุมารเป็นการแสวงหาภายใน โดยมีกัลยาณมิตรทั้ง 53 คน คอยชี้ทาง ให้ความกระจ่าง กระทั่งเด็กน้อยได้ดวงตาเห็นธรรม และรู้แจ้งในหลักการอันลึกซึ้งแต่ไม่ลี้ลับจากพระสมันตภัทรโพธิสัตว์ในวรรคสุดท้ายของพระสูตรที่มีชื่อว่าสมันตภัทรจริยาปณิธานปริวรรต ว่า ปัญญาญาณจะเกิดขึ้นได้ก็ต่อเมื่อลงมือปฏิบัติธรรม และประกาศมหาปณิธานแห่งพุทธะ นับเป็นการสิ้นสุดการจาริกยาวไกล ด้วยคำกล่าวสั้น ๆ แต่ลึกซึ้ง
กัลยาณมิตรทั้ง 53.
รายชื่อของกัลยาณมิตรทั้ง 53 (อู่ซื่อซานชาน - 五十三参) มีดังนี้
เปรม บุษราคัมวงษ์

เปรม บุษราคัมวงษ์ เกิดวันที่ 24 มีนาคม พ.ศ. 2524 เป็นนักธุรกิจ นักแสดงชาวไทย เป็น Marketing Director ของ Fairtex Sports Club & Hotel ที่พัทยา เขาเป็นลูกของ บรรจง บุษราคัมวงษ์ ผู้เป็นเจ้าของธุรกิจส่งออกเสื้อผ้า, อุปกรณ์กีฬา, ค่ายมวยแฟร์เท็กซ์, ฟิตเนส และโปรโมเตอร์สนามมวยเวทีลุมพินี กับ ศิริพรรณ บุษราคัมวงษ์ โดยเป็นลูกชายคนเดียวในพี่น้อง 4 คน (เป็นคนที่ 3) จบการศึกษาจากคณะบริหารธุรกิจ มหาวิทยาลัยอัสสัมชัญ (เอแบค) ปัจุบันเป็นเจ้าของค่ายมวยแฟร์เท็กซ์
ชีวิตส่วนตัว.
เปรมยังเคยเป็นอดีตคู่หมั้นของนักร้อง ทาทา ยัง หลังจากเลิกรากับเธอแล้ว ก็มีผลงานเดินแบบและออกงานต่างๆ 
ปัจจุบันหลังจากคบหาดูใจกับ  "แคโรไลน์" แฟนสาวชาวเกาหลีมานานกว่า 3 ปี ก็ได้สมรสกันแล้ว เมื่อวันที่ 14 พฤศจิกายน ปี พ.ศ. 2558 ที่โรงแรมพลาซ่า แอทธินี
หลังแต่งงานกันแล้ว ภรรยาได้ให้กำเนิดลูกคนแรก เป็นลูกสาว เมื่อวันที่ 31 สิงหาคม พ.ศ. 2559 ที่โรงพยาบาลสมิติเวช ศรีราชา โดยทั้งคู่ได้ตั้งชื่อลูกสาวว่า น้องโคลเอ้ และลูกคนที่สอง เป็นลูกชาย ที่ชื่อว่า น้อง มาร์คัส เกิดเมื่อวันที่ 26 พฤษภาคม พ.ศ. 2562
จอห์น ดูอี

จอห์น ดูอี (20 ตุลาคม ค.ศ. 1859 — 1 มิถุนายน ค.ศ. 1952) เป็นนักปรัชญา นักจิตวิทยา และนักปฏิรูปการศึกษาชาวอเมริกัน สำเร็จการศึกษาระดับปริญญาตรีจากมหาวิทยาลัยเวอร์มอนต์ ในปี ค.ศ. 1879 หลังจากนั้นใช้เวลาว่างช่วงสั้น ๆ เป็นอาจารย์สอนพิเศษที่โรงเรียนมัธยมแห่งหนึ่ง ก่อนจะกลับมาศึกษาต่อจนจบปริญญาเอกที่มหาวิทยาลัยจอนส์ฮอปกินส์ในปี ค.ศ. 1884
ดูอีเคยดำรงตำแหน่งคณบดีคณะวิชาปรัชญา จิตวิทยา และการสอน ของมหาวิทยาลัยชิคาโก เขามีบทบาทสำคัญในการบุกเบิกแนวคิดและวิธีการสอนแบบใหม่ๆ ทั้งยังได้สร้างโรงเรียนสาธิตขึ้นเพื่อใช้สำหรับทดสอบพัฒนาและวิเคราะห์ทฤษฎีเกี่ยวกับการเรียนการสอนและที่สำคัญ ยังถือได้ว่าเขาเป็นนักปรัชญาทางการศึกษาแนวหน้าของโลก โดยมีปรัชญามากมายซึ่งเกี่ยวข้องกับการศึกษาที่แตกแขนงออกไปอย่างมากมาย
โคลัมบัส (รัฐโอไฮโอ)

โคลัมบัส  เป็นเมืองหลวงและเมืองที่ประชากรมากที่สุดของรัฐโอไฮโอ ตั้งอยู่ในเคาน์ตี้แฟรงคลิน อย่างไรก็ตามตัวเมืองได้ขยายเข้าไปในส่วนหนึ่งของเคาน์ตี้แฟร์ฟิลด์และเดลาแวร์ ชื่อของเมืองได้มาจากชื่อของคริสโตเฟอร์ โคลัมบัส ก่อตั้งในปี พ.ศ. 2355 เศรษฐกิจหลักได้แก่ การศึกษา, ประกันภัย, สถานพยาบาล, ค้าปลีก, และเทคโนโลยี
โคลัมบัสอยู่ในอันดับที่ 14 ของเมืองในสหรัฐอเมริกาตามจำนวนประชากร ซึ่งมีทั้งสิ้น 787,033 คนจากการสำมะโนในปี พ.ศ. 2553 และเป็นอันดับที่ 4 เมืองหลวงของรัฐที่มีประชากรมากที่สุดในสหรัฐอเมริกา
หม่อมเจ้าฉวีวาด ปราโมช

หม่อมเจ้าฉวีวาด ปราโมช เป็นพระธิดาในพระเจ้าบรมวงศ์เธอ กรมขุนวรจักรธรานุภาพ ประสูติแต่หม่อมราชวงศ์ดวงใจ ปราโมช (พระนัดดาในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์) เมื่อราวปี พ.ศ. 2397 - 2399 เมื่อเจริญวัยทรงหมั้นหมายกับพระเจ้าบรมวงศ์เธอ กรมหลวงพิชิตปรีชากร พระราชโอรสในพระบาทสมเด็จพระจอมเกล้าเจ้าอยู่หัว แต่ทรงทราบภายหลังว่าพระเจ้าบรมวงศ์เธอ กรมหลวงพิชิตปรีชากรมีหม่อมอยู่ในวังแล้วหนึ่งคน คือ หม่อมสุ่น คัคณางค์ ณ อยุธยา ด้วยมีดำริก้าวหน้า หม่อมเจ้าฉวีวาดจึงไม่ทรงยินยอม ทรงบังคับให้พระเจ้าบรมวงศ์เธอ กรมหลวงพิชิตปรีชากร พระคู่หมั้น เลิกรากับหม่อมสุ่น แต่พระเจ้าบรมวงศ์เธอ กรมหลวงพิชิตปรีชากร ไม่ยินยอม นอกจากหม่อมเจ้าฉวีวาดไม่ยินยอมด้วยแล้ว ยังแสดงพระอาการเอาแต่ทัยผิดวิสัยกุลสตรีในสมัยนั้น คือโยนของหมั้นทิ้งทางพระบัญชรตำหนักเรี่ยราดกับพื้น จนพระเจ้าบรมวงศ์เธอ กรมหลวงพิชิตปรีชากร ต้องให้มหาดเล็กมาเก็บคืนไป
หม่อมเจ้าฉวีวาด เสกสมรสกับพระเจ้าราชวรวงศ์เธอ กรมหมื่นวรวัฒน์สุภากร พระราชโอรสในพระบาทสมเด็จพระปิ่นเกล้าเจ้าอยู่หัว และสนิทสนมกับครอบครัวของโทมัส น็อกซ์ กงสุลประเทศอังกฤษ ในเวลาต่อมาหม่อมเจ้าฉวีวาดพัวพันกับความขัดแย้งระหว่างวังหลวงและวังหน้า โดยในวันรุ่งขึ้นหลังเหตุระเบิดที่ตึกดินในวังหลวง หม่อมเจ้าฉวีวาดว่าจ้างเรือสำเภาในการขนสมบัติและผู้ติดตามหนีไปยังประเทศกัมพูชา พร้อมคณะละครของเจ้าจอมมารดาอัมพา ในรัชกาลที่ 2 ซึ่งถือเป็นคณะละครที่มีชื่อเสียงที่สุดในราชสำนักสยาม จนเรือถึงราชสำนักกัมพูชา ซึ่งได้รับการตอบรับอย่างดีจากพระบาทสมเด็จพระนโรดม บรมรามเทวาวตาร (พระนามเดิม คือ นักองค์ราชาวดี) ด้วยความพอพระทัยในหม่อมเจ้าฉวีวาดและคณะละคร โรงละครโรงใหญ่ของเจ้าจอมมารดาอำภา จึงได้กลายเป็นต้นแบบของละครของประเทศกัมพูชาในปัจจุบัน
ครั้นเวลาล่วงเลยไป หม่อมเจ้าฉวีวาด เสด็จนิวัติสยาม ในรัชสมัยพระบาทสมเด็จพระมงกุฎเกล้าเจ้าอยู่หัว ผนวชเป็นชีและใช้ชนม์ชีพอย่างสงบ กระทั่งถึงชีพิตักษัยเมื่อชันษาราว 80 ปี
หม่อมราชวงศ์คึกฤทธิ์ ปราโมช กล่าวอ้างในหนังสือ "โครงกระดูกในตู้" ว่าพระบาทสมเด็จพระนโรดม พรหมบริรักษ์โปรดสถาปนาหม่อมเจ้าฉวีวาด ปราโมช เป็นพระชายา มีพระอิสริยยศเป็นพระราชเทวี มีพระราชโอรสพระองค์หนึ่งคือ พระองค์เจ้านโรดม พานคุลี 
จึงมีการกล่าวถึง "โครงกระดูกในตู้" ว่าให้ข้อมูลเกี่ยวกับหม่อมเจ้าฉวีวาดผิดจากข้อเท็จจริงทั้งในเว็บพันทิป และเรือนไทย โดยได้ให้ข้อมูลว่าหม่อมเจ้าฉวีวาดมิได้เสกสมรสกับพระบาทสมเด็จพระนโรดม บรมรามเทวาวตาร และไม่มีความเกี่ยวข้องกับวิกฤตวังหน้า แท้จริงแล้วหม่อมเจ้าฉวีวาด ปราโมชได้สมรสกับสามัญชนกัมพูชา 5 คน มีบุตรชายเพียงคนเดียวคือ นุด หรือ นุศ
รายชื่อบทความในปกรณัมชุดมิดเดิลเอิร์ธ

บทความนี้แสดงรายชื่อของบทความที่เกี่ยวข้องในปกรณัมชุดมิดเดิลเอิร์ธ ของ เจ. อาร์. อาร์. โทลคีน
ตัวละคร.
รายชื่อต่อไปนี้เป็นรายชื่อโดยสรุปเฉพาะตัวละครสำคัญ มิใช่รายชื่อตัวละครทั้งหมดที่ปรากฏในงานเขียนของโทลคีน โดยจะแสดงรายชื่อแยกตามการปรากฏในเนื้อเรื่องเรียงลำดับจากยุคที่หนึ่ง ยุคที่สอง และยุคที่สาม ตัวละครตัวหนึ่งอาจปรากฏชื่อซ้ำได้ในคนละกลุ่มเนื่องจากความสัมพันธ์ที่เกี่ยวข้องกับกลุ่มนั้นๆ 
ยุคที่หนึ่ง.
ราชวงศ์ฟินเว
<templatestyles src="Col-begin/styles.css"/>
ราชวงศ์ของเอลเวและโอลเว
ดู สายวงศของธิงโกล
สามตระกูลใหญ่แห่งเอไดน์
<templatestyles src="Col-begin/styles.css"/>
"อื่นๆ"
ยุคที่สอง.
"วงศ์กษัตริย์แห่งนูเมนอร์": ดูที่ ราชวงศ์แห่งนูเมนอร์
เซารอน หรืออีกชื่อหนึ่งว่า อันนาทาร์
"ภูตแหวน หรือ นาซกูล"
ยุคที่สาม.
<templatestyles src="Col-begin/styles.css"/>
ลำดับราชวงศ์และตระกูลผู้นำของมนุษย์
พ่อมด หรือ อิสตาริ:
ตัวละครอื่นๆ
สถานที่.
เหตุการณ์ส่วนใหญ่ในปกรณัมเกิดขึ้นบนดินแดนกว้างใหญ่เบเลริอันด์ เอเรียดอร์ และ โรห์วานิออน แต่ยังมีรายละเอียดสถานที่อื่นๆ อีกมากบนมิดเดิลเอิร์ธ
สำหรับสถานที่อื่นนอกเหนือจากมิดเดิลเอิร์ธ ดูที่ อามัน และ นูเมนอร์ ซึ่งเป็นทวีปและเกาะแยกต่างหาก
อาณาจักรหรือแว่นแคว้นขนาดใหญ่.
<templatestyles src="Col-begin/styles.css"/>
"ดูเพิ่ม" แว่นแคว้นกอนดอร์ และ อาณาจักรในอาร์ดา
สถานที่ตามธรรมชาติ.
โทลคีนออกแบบดินแดนมิดเดิลเอิร์ธอย่างพิถีพิถันยิ่ง ภายในมีรายละเอียดปลีกย่อยทางภูมิศาสตร์ ทั้งแม่น้ำ ภูเขา ทะเล ป่า และอื่นๆ อย่างสมจริงสมจัง
แหล่งน้ำใหญ่.
<templatestyles src="Col-begin/styles.css"/>
เทือกเขาและภูเขา.
<templatestyles src="Col-begin/styles.css"/>
แม่น้ำ.
<templatestyles src="Col-begin/styles.css"/>
เมือง ป้อมปราการ และชุมชนต่างๆ.
<templatestyles src="Col-begin/styles.css"/>
การผ่าตัดแบบบาทิสตา

การผ่าตัดแบบบาทิสตา  เป็นการผ่าตัดหัวใจอย่างหนึ่งที่มีความเสี่ยงสูงมาก โอกาสรอดชีวิตมีน้อย เพราะเป็นการผ่าตัดที่ยากมาก และยังเป็นเทคนิคที่อยู่ในระหว่างการวิจัยอยู่ คือเป็นการผ่าตัดรักษาโรคกล้ามเนื้อหัวใจขยายเพื่อเอาชิ้นเนื้อหัวใจส่วนที่ผิดปกติในหัวใจออกไป และทำให้หัวใจกลับมามีขนาดเป็นปกติเหมือนเดิม ซึ่งการหาส่วนที่ผิดปกตินั้นอาจจะเกิดจากการติดเชื้อและเป็นกล้ามเนื้อหัวใจส่วนที่ตายแล้ว หมอที่ผ่าตัด จะต้องมีสัมผัสที่ดีเยี่ยม (เพราะจะใช้นิ้วสัมผัสเนื้อตรงหัวใจเพื่อตรวจหาสิ่งผิดปกติแล้วเริ่มการผ่า) และต้องระวังด้วยว่า เส้นเลือดหัวใจของผู้ป่วยมีการอุดตันหรือไม่ เพราะถ้าหากผ่าตัดแล้วเส้นเลือดหัวใจแตก ผู้ป่วยอาจจะเสียชีวิต ดังนั้น ต้องมีการทำบายพาสด้วย (ในบางกรณี) นอกจากนี้ ยังมีการผ่าบาทิสตาอีกแบบหนึ่ง ซึ่งในกรณีนี้ คุณหมอผู้ผ่าตัด อาจจะไม่พบความผิดปกติใดๆในกล้ามเนื้อหัวใจ ซึ่งการผ่าตัดอีกแบบนี้ จะเป็นการกรีดกล้ามเนื้อหัวใจออก แล้วดึงกล้ามเนื้อหัวใจอีกด้านมาเย็บซ้อนกัน ซึ่งจะทำให้หัวใจมีขนาดเล็กลงเป็นปกติได้ (แต่วิธีนี้ โอกาสที่จะสำเร็จยิ่งมีน้อยมากๆ) ซึ่งก่อนการผ่า จะต้องรอให้ร่างกายผู้ป่วย มีความพร้อมเต็มที่ และจะต้องอาศัยฝีมือการทำงาน ของทีมแพทย์ผู้ผ่าตัดด้วย
มิลวอกี

มิลวอกี (อังกฤษ : Milwaukee) เป็นเมืองที่ใหญ่ที่สุดในรัฐวิสคอนซิน และอันดับที่ 22 ของเมืองในสหรัฐอเมริกาตามจำนวนประชากร. อยู่ในเคาน์ตี้มิลวอกี ตัวเมืองในอยู่ริมทะเลสาบมิชิแกนทางทิศตะวันตกเฉียงใต้ ในปี พ.ศ. 2549 มิลวอกีมีประชากรราว 602,782 คน.
เมืองพี่น้อง.
มิลวอกีมีเมืองพี่น้องทั้งสิ้น 8 เมือง ซึ่งกำหนดโดย Sister Cities International, Inc (SCI)
ซูเปอร์คอมพิวเตอร์

ซูเปอร์คอมพิวเตอร์ (Supercomputer) เป็นคอมพิวเตอร์ที่มีความสามารถสูงที่สุดในกลุ่มมีขนาดใหญ่ ซูเปอร์คอมพิวเตอร์ สามารถประมวลผลข้อมูลในปริมาณมากรวมถึงการประมวลผลงานที่มีรูปแบบอันซับซ้อน มีความรวดเร็วในการคำนวณได้มากกว่าหนึ่งล้านล้านต่อวินาที (1 Trillion calculations per second) ภายในซูเปอร์คอมพิวเตอร์ สามารถรองรับโปรเซสเซอร์ได้มากกว่า 100 ตัว หน่วยวัดความเร็วของคอมพิวเตอร์นี้คือ หน่วยจิกะฟลอบ (Gigaflop) 
ซูเปอร์คอมพิวเตอร์ เป็นเครื่องคอมพิวเตอร์ที่เหมาะกับงานคำนวณที่ต้องมีการคำนวณตัวเลขจำนวนหลายล้านตัวภายในเวลาอันรวดเร็ว เช่น งานพยากรณ์อากาศ ที่ต้องนำข้อมูลต่าง ๆ เกี่ยวกับอากาศทั้งระดับภาคพื้นดิน และระดับชึ้นบรรยากาศเพื่อดูการเคลื่อนไหวและการเปลี่ยนแปลงของอากาศ งานนี้จำเป็นต้องใช้เครื่องคอมพิวเตอร์ที่มีสมรรถนะสูงมาก นอกจากนี้มีงานอีกเป็นจำนวนมากที่ต้องใช้ซูปเปอร์คอมพิวเตอร์ซึ่งมีความเร็วสูง เช่น งานการวิจัยนิวเคลียร์ งานควบคุมทางอวกาศ งานประมวลผลภาพทางการแพทย์ ด้านการทหาร วิศวกรรมเคมีภัณฑ์ปิโตรเลียม เช่น การสร้างโมเดลที่สามารถประมวลผลด้านความซับซ้อนสูงในการจำลองการประมวลผลต่างๆ รวมทั่วใช้วิจัยพันธุกรรมในมนุษย์หรือโครงสร้างดีเอ็นเอ ซึ่งมีมากกว่า 80,000 ถึง 100,000 ยีนในร่างกายของมนุษย์ งานด้านวิทยาศาสตร์ โดยเฉพาะทางด้านเคมี เภสัชวิทยา และงานด้านวิศวกรรมการออกแบบ และเนื่องจากราคาของซูปเปอร์คอมพิวเตอร์สูงมาก จึงมักมีการใช้งานเฉพาะด้านเท่านั้น หน่วยงานที่มีกำลังความสามารถในการนำไปใช้เพื่องานวิจัย ก็คือหน่วยงานขององค์การรัฐบาล ธุรกิจที่มีขนาดใหญ่มากและมหาวิทยาลัย
ร็อคแมน 4 ผู้ทะเยอทะยานคนใหม่!!

ร็อคแมน 4 ผู้ทะเยอทะยานคนใหม่!! (; โรมาจิ: "Rokkuman 4 Arata Naru Yabō!!") หรือ เมก้าแมน 4 (Mega Man 4) เป็นเกมจากร็อคแมนลำดับที่ 4 และเป็นเกมในแฟมิคอมออกวางจำหน่ายในวันที่ 6 ธันวาคม ค.ศ. 1991
เนื้อเรื่อง.
ในปี ค.ศ. 20xx หลังจากการต่อสู้ของดร.ไวลี่ทำให้โลกสงบสุขและทุกคนคิดว่าดร.ไวลี่ตายไปแล้วแต่แล้วมีหุ่นยนต์ปริศนาทำลายเมืองซึ่งหุ่นยนต์นั้นเป็นของดร.โคแซค ร็อคแมนจึงอยู่เฉยไม่ได้จึงต้องต่อสู้กับหุ่นยนต์ของดร.โคแซคให้จนได้
ร็อคแมน
ดร.โทมัส ไรท์
โรลล์
รัช
เอ็ดดี้
ดร.โคแซค
คารินก้า
บลูส์
สกัลแมน (Skull Man)
ริงแมน (Ring Man)
โท๊ดแมน (Toad Man)
ดริลแมน (Drill Man)
ดัสท์แมน (Dust Man)
ฟาโรห์แมน (Pharaoh Man)
ไบรท์แมน (Bright Man)
ไดรฟ์แมน (Driveman)
ปราณี สังขะตะวรรธน์

รองศาสตราจารย์ ปราณี สังขะตะวรรธน์ เป็นอดีตอธิการบดีมหาวิทยาลัยสุโขทัยธรรมาธิราช เป็นอธิการบดีหญิงคนแรกของ มสธ. และเคยปฏิบัติหน้าที่รักษาการอธิการบดี ในปี 2563-2564
การศึกษา.
รองศาสตราจารย์ ดร.ปราณี สังขะตะวรรธน์ หรือ รศ.ดร.ปราณี สังขะตะวรรธน์ สำเร็จการศึกษาปริญญาตรี ครุศาสตร์บัณฑิต จาก จุฬาลงกรณ์มหาวิทยาลัย ปริญญาโท M.S. และ Ed.S. สาขาการมัธยมศึกษา และระดับปริญญาเอก สาขาหลักสูตรและการสอน จาก Kansas State University 
ประสบการณ์การทำงาน.
รศ.ดร.ปราณี สังขะตะวรรธน์ เริ่มทำงานในตำแหน่งอาจารย์ สังกัดสาขาวิชาศึกษาศาสตร์ มหาวิทยาลัยสุโขทัยธรรมาธิราช เมื่อปี พ.ศ. 2531 ได้รับตำแหน่งผู้ช่วยอธิการบดี ในปี พ.ศ. 2548 ตำแหน่งรองอธิการบดีฝ่ายวิชาการ ในปี พ.ศ. 2550 และเป็นอธิการบดี คนที่ 5 ของมหาวิทยาลัยในปี พ.ศ. 2551 ต่อมาในปี 2563 เธอได้รับแต่งตั้งให้เป็นผู้รักษาการอธิการบดีมหาวิทยาลัยสุโขทัยธรรมาธิราช จนถึงปี 2564
ทะเลสาบมิชิแกน

ทะเลสาบมิชิแกน  เป็นทะเลสาบหนึ่งในหมู่ทะเลสาบทั้งห้า (เกรตเลกส์) ในทวีปอเมริกาเหนือ เป็นทะเลสาบเดียวที่อยู่ในเขตแดนของสหรัฐอเมริกา รัฐสำคัญโดยรอบได้แก่ รัฐวิสคอนซิน รัฐอิลลินอย รัฐอินดีแอนา และรัฐมิชิแกน มีขนาดใกล้เคียงกับประเทศโครเอเชีย โดยมีพื้นที่ประมาณ 58,000 ตารางกิโลเมตร ส่วนที่ลึกที่สุด 281 เมตร ความยาวชายฝั่ง 2,636 กิโลเมตร 
คำว่า "มิชิแกน" มาจากคำว่า "มิชิกามิ" ในภาษาโอจิบเว  ซึ่งแปลว่าแหล่งน้ำใหญ่ (great water)
ธงชาติสาธารณรัฐสังคมนิยมโซเวียตอาเซอร์ไบจาน

ธงชาติสาธารณรัฐสังคมนิยมโซเวียตอาเซอร์ไบจาน ประกาศใช้อย่างเป็นทางการเมื่อวันที่17 ธันวาคม, พ.ศ. 2495.
เมื่ออาเซอร์ไบจานตกเป็นส่วนหนึ่งของสหภาพโซเวียตภายใต้ชื่อสาธารณรัฐสังคมนิยมโซเวียตอาเซอร์ไบจานแล้ว ธงแดงรูปแบบต่างๆ ของสหภาพโซเวียตก็ได้มีการนำมาใช้เป็นธงชาติของอาเซอร์ไบจานในยุคนี้ ธงแดงของอาเซอร์ไบจานแบบแรกสุดมีขึ้นในปี พ.ศ. 2463 ลักษณะเป็นธงสีแดงมีรูปจันทร์เสี้ยวและดาวสีเหลืองที่มุมธงบนด้านคันธง ต่อมาในปี พ.ศ. 2464 จึงเปลี่ยนธงใหม่เป็นธงแดงมีอักษรซีริลลิกย่อนามประเทศว่า "ACCP" (เทียบอักษรโรมันคือ "SSRA") ปรากฏที่มุมธงบนด้านคันธง เท่าที่ปรากฏบันทึกนั้น ธงในช่วงนี้มีอยู่ 2 รูปแบบ แบบหนึ่งนั้นมีอักษรซีริลลิกดังกล่าวบนช่องสี่เหลี่ยมสีเขียว ส่วนอีกแบบหนึ่งไม่มี 
ต่อมาใน พ.ศ. 2465 สหภาพโซเวียตได้จัดการปกครองให้ อาเซอร์ไบจาน จอร์เจีย และอาร์มีเนียรวมเข้าเป็นสหพันธรัฐชื่อ สหพันธ์สาธารณรัฐสังคมนิยมโซเวียตทรานส์คอเคเชีย อาเซอร์ไบจานจึงใช้ธงของสหพันธรัฐดังกล่าวเป็นสัญลักษณ์ร่วมกับจอร์เจีย และอาร์มีเนียจนถึง พ.ศ. 2480 ได้มีการยุบสหพันธรัฐสาธารณรัฐสังคมนิยมโซเวียตทรานส์คอเคเชีย อาเซอร์ไบจานจึงเป็นสาธารณรัฐปกครองตนเองของสหภาพโซเวียตอีกครั้ง ครั้งนี้ธงชาติมีลักษณะเป็นธงแดงมีอักษรโรมันย่อนามประเทศว่า "AzSSR" ภายใต้รูปค้อนเคียว ต่อมาในปี พ.ศ. 2482 จึงมีการแก้ไขอักษรย่อนามประเทศให้เป็นอักษรซีริลลิกข้อความ "АзССР" 
การเปลี่ยนแปลงธงชาติสาธารณรัฐสังคมนิยมโซเวียตอาเซอร์ไบจานมีขึ้นครั้งสุดท้ายในวันที่ 7 ตุลาคม พ.ศ. 2495 โดยธงดังกล่าวนี้ออกแบบโดยช่างเขียนชื่อ K.M.A. Kjazimzade ลักษณะเป็นธงแดงรูปค้อนเคียวและดาวแดงอย่างธงชาติสหภาพโซเวียต แต่ที่ตอนล่างของธงนั้นเป็นแถบแนวนอนสีน้ำเงินกว้างประมาณ 1 ใน 4 ของความกว้างธง แถบดังกล่าวนี้หมายถึงทะเลสาบแคสเปียนและชาวเติร์กในอาเซอร์ไบจาน ส่วนที่ด้านหลังธงนั้นมีลักษณะคล้ายกับธงด้านหน้า แต่ไม่มีรูปค้อนเคียวและดาวแดง ธงนี้ได้ใช้มาจนถึงการล่มสลายของสหภาพโซเวียตในปี พ.ศ. 2434 จึงได้เปลี่ยนมาใช้ธงชาติแบบปัจจุบัน
ทะเลอารัล

ทะเลอารัล (;) เป็นทะเลปิดที่อยู่ในเอเชียกลาง อยู่ระหว่างประเทศคาซัคสถานกับสาธารณรัฐการากัลปักสถานในประเทศอุซเบกิสถาน ปัจจุบันปริมาณน้ำในทะเลลดลงมากจนทะเลแยกออกเป็น 3 ส่วน ได้แก่ ทะเลอารัลเหนือ ทะเลอารัลใต้ส่วนตะวันออก และทะเลอารัลใต้ส่วนตะวันตก 
ครั้งหนึ่งทะเลอารัลเคยมีพื้นที่มากถึง 68,000 ตารางกิโลเมตร แต่เมื่อประมาณปี พ.ศ. 2503 ทะเลอารัลก็เล็กลงเรื่อย ๆ เพราะแม่น้ำอามูดาร์ยาและแม่น้ำซีร์ดาร์ยาที่ไหลเข้าสู่ทะเลโดนเปลี่ยนเส้นทางโดยโครงการชลประทานของสหภาพโซเวียต ในปี พ.ศ. 2547 พื้นที่ทะเลลดลงเหลือร้อยละ 25 ของขนาดเดิม และมีค่าความเค็มมากกว่าเดิมถึง 5 เท่า ซึ่งทำให้พืชและสัตว์ที่เคยอาศัยอยู่ตายเสียส่วนใหญ่ ในปี พ.ศ. 2550 พื้นที่ลดลงเหลือเพียงร้อยละ 10 ของขนาดเดิม แล้วทะเลอารัลก็แยกออกเป็นสามส่วน ซึ่งสองในสามนั้นเค็มเกินไปที่ปลาจะอาศัยอยู่ได้ อุตสาหกรรมการประมงที่เคยเฟื่องฟูได้ถูกทำลายลงไปแล้ว ส่วนเมืองประมงที่อยู่รอบ ๆ ชายฝั่งก็กลายสภาพเป็นสุสานเรือ ส่งผลให้เกิดปัญหาการว่างงานและปัญหาเศรษฐกิจตามมา
ปัญหาสิ่งแวดล้อม.
ประวัติ.
ใน พ.ศ. 2461 รัฐบาลโซเวียตมีโครงการเปลี่ยนเส้นทางของแม่น้ำสองสายซึ่งหล่อเลี้ยงทะเลอารัล ได้แก่แม่น้ำอามูดาร์ยา ทางตอนใต้ และแม่น้ำซีร์ดาร์ยา ทางตะวันออกเฉียงเหนือ เพื่อสร้างการชลประทานให้พื้นที่ทะเลทรายในการปลูกข้าว แตง ธัญพืช และฝ้าย ซึ่งเป็นส่วนหนึ่งของแผนการของสหภาพโซเวียตเพื่อส่งเสริมให้ฝ้าย หรือ"ทองคำสีขาว" กลายเป็นสินค้าส่งออกหลัก โครงการนี้ทำให้ประเทศอุซเบกิสถานกลายเป็นผู้ส่งออกฝ้ายที่ใหญ่ที่สุดประเทศหนึ่งของโลก
การก่อสร้างคลองชลประทานเริ่มขึ้นในช่วงทศวรรษที่ 2480 แต่คลองหลายสายถูกสร้างไม่ดี ทำให้สูญเสียน้ำจากการรั่วและระเหย มีการสูญเสียน้ำประมาณร้อยละ 30 ถึง 75 จากคลองคาราคัมซึ่งเป็นคลองที่ใหญ่ที่สุดในเอเชียกลาง ก่อนถึงปี 2500 น้ำประมาณ 20 ถึง 60 ลูกบาศก์กิโลเมตรไหลไปยังพื้นดินแทนที่จะไหลลงทะเล น้ำที่ไหลลงสู่ทะเลส่วนใหญ่ถูกเปลี่ยนเส้นทาง จนทำให้ทะเลอารัลเริ่มหดตัวในช่วงทศวรรษที่ 2500 ระหว่างปี 2504 ถึง 2513 ระดับน้ำทะเลลดลงเฉลี่ยปีละ 20 เซนติเมตร ในทศวรรษที่ 2510 ระดับเฉลี่ยเพิ่มขึ้นเป็น 50 ถึง 60 เซนติเมตรต่อปี และในทศวรรษที่ 2520 น้ำในทะเลยิ่งลดลงเร็วขึ้น ที่อัตราเฉลี่ย 80 ถึง 90 เซนติเมตรต่อปี การใช้น้ำเพื่อการชลประทานก็เพิ่มขึ้นต่อเนื่องเช่นกัน ปริมาณน้ำที่ถูกนำไปใช้จากแม่น้ำเพิ่มขึ้นเป็นสองเท่าระหว่างปี 2500 และ 2543 ในขณะที่ปริมาณการผลิตฝ้ายก็เพิ่มขึ้นเกือบสองเท่าในช่วงเวลาเดียวกัน อุตสาหกรรมประมงในทะเลอารัลต้องสูญหายไป ทั้งที่ในยุครุ่งเรืองเคยมีการจ้างงานกว่า 40,000 คน และจับปลาได้ถึงหนึ่งในหกของปลาทั้งหมดของสหภาพโซเวียต เช่นเดียวกับการจับหนูมัสแครตบริเวณปากแม่น้ำอามูดาร์ยาและซีร์ดาร์ยา ซึ่งเคยผลิตขนได้ถึง 500,000 ตัวต่อปี
การหดตัวของทะเลอารัลไม่ได้อยู่นอกเหนือความคาดหมายของโซเวียต ในปี พ.ศ. 2507 อเล็กซานดร์ อซาริน แห่งสถาบันไฮโดรโปรเจกต์ ชี้ให้เห็นว่าทะเลสาบนี้ต้องถูกทำลายลงโดยอธิบายว่า "มันเป็นส่วนหนึ่งของแผนห้าปีซึ่งอนุมัติโดยรัฐบาลแห่งสหภาพโซเวียต และโปลิตบูโร ไม่มีใครในตำแหน่งต่ำกว่ากล้าขัดแย้งแผนเหล่านี้แม้แต่คำเดียว ถึงแม้ว่ามันจะเกี่ยวข้องกับชะตาของทะเลอารัลก็ตาม"
ทะเลสาบฮูรอน

ทะเลสาบฮูรอน หรือ ทะเลสาบฮิวรอน  เป็นทะเลสาบหนึ่งในหมู่ทะเลสาบทั้งห้า (เกรตเลกส์) ในทวีปอเมริกาเหนือ เป็นพรมแดนธรรมชาติระหว่างรัฐมิชิแกนของสหรัฐอเมริกากับรัฐออนแทริโอของแคนาดา มีพื้นน้ำรวมทั้งสิ้น 59,600 ตารางกิโลเมตร ความลึกสุดที่ 230 เมตร ความลึกเฉลี่ย 59 เมตร ชายฝั่งยาว 6,156 กิโลเมตร
ตลาด.คอม

ตลาดดอตคอม (TARAD.com) เป็นเว็บไซต์ที่ให้บริการด้านการค้าขายออนไลน์ เว็บแรก ๆ ของเมืองไทย เริ่มเปิดให้บริการครั้งแรกในปี พ.ศ. 2544
ตลาด.คอม เป็นเว็บไซต์ที่มีผู้เข้าชมจากประเทศไทยมากเป็นอันดับที่ 66 (19 กันยายน 2557) จากการจัดอันดับโดยอะเล็กซา
ประวัติ.
ตลาดดอตคอม เป็นเว็บไซต์การพาณิชย์อิเล็กทรอนิกส์ เว็บแรก ๆ ของเมืองไทย เริ่มเปิดให้บริการครั้งแรกในปี 2544 ก่อตั้งโดยกลุ่มเด็กวัยรุ่นกลุ่มหนึ่งในปี 2542 โดยเริ่มจาก ภาวุธ พงษ์วิทยภานุ ชักชวน “ลภากร หัสดิเสวี” เพื่อนมัธยม ที่ โรงเรียนมัธยมวัดเบญจมบพิตร และ “อาจินต์ ศุนาลัย” เพื่อนที่ คณะสถาปัตยกรรมศาสตร์ มหาวิทยาลัยรังสิต มาร่วมกันพัฒนาเว็บไซต์ ThaiSecondhand.com ที่เป็นเว็บไซต์ประกาศซื้อ-ขายสินค้า (Classifieds) โดยเป็นเว็บที่เกิดขึ้นมาในยุคของเว็บไซต์ในประเทศไทยเว็บแรก ๆ และเป็นช่วงที่วิกฤตเศรษฐกิจปี 2540 หลังจากเปิดให้บริการ ThaiSecondhand.com มาได้สักระยะ ก็เริ่มมาเปิดให้บริการเว็บไซต์ www.TARAD.com (ตลาดดอตคอม) ขึ้นเพื่อเป็นเว็บไซต์ ตลาดนัดของการซื้อขายเพิ่มเติมขึ้นมา ในปี 2544
ในปี 2544 ทางกลุ่มบริษัท โมโนเทคโนโลยี ได้เข้ามาร่วมลงทุนใน บริษัท ตลาด ดอตคอม ทำให้มีการขายธุรกิจจากกลุ่มคนทำงานกลุ่มเล็ก ๆ ได้มีการขยายเพิ่มทีมมากขึ้น และได้มีการขยายการพัฒนาเว็บไซต์ไปอีกหลายอย่าง ในปี 2551 ทางกลุ่มของ ภาวุธ ได้มีการซื้อหุ้นคืนจากกลุ่ม โมโน กลับมาทั้งหมด
ในปี 2549 ทาง ตลาด ดอตคอม ได้ขยายทีมขึ้นมาใหม่ ชื่อทีม ตลาดอีดียู (TARADedu.com) ขึ้นมาเพื่อเน้นการพัฒนาองค์ความรู้ด้าน การค้าขายออนไลน์ และ การตลาดอิเล็กทรอนิกส์ (E-Marketing) โดยออกหนังสือและเปิดหลักสูตรอบรมในองค์ความรู้ด้านนี้ขึ้นมา เป็นปีที่การตลาดอิเล็กทรอนิกส์ ในประเทศไทยเริ่มเป็นรู้จักมากขึ้นผ่านการผลักดันของทีมงานนี้
ในปี 2550 ตลาด ดอตคอม ได้ขยายการตลาดออกไปยังต่างจังหวัด โดยมีเปิดสาขาแห่งแรกขึ้นที่ จังหวัดเชียงใหม่ ทำให้เข้าถึงกลุ่มเป้าหมาย "ตลาด ดอตคอม สาขาเชียงใหม่" มีการจัดสัมนาให้ความรู้ การตลาดอิเล็กทรอนิกส์ ได้รับความสนใจจากผู้ประกอบการในเชียงใหม่และจังหวัดในภาคเหนือ ได้ผลตอบรับจากท้องตลาดเป็นอย่างดี 
ในปี 2552 บริษัท Rakuten จากญี่ปุ่น ได้ประกาศความร่วมมือในการดำเนินธุรกิจกับ ตลาด ดอตคอม โดยเข้าซื้อหุ้นของตลาด ดอตคอม จำนวนร้อยละ 67 ซึ่งบริษัท Rakuten ได้วางแผนที่จะนำระบบบริหารจัดการที่ดีและรูปแบบการบริหารงานที่มีลักษณะ เฉพาะของบริษัทมาใช้กับตลาดดอตคอม อีกทั้งยังวางแผนที่จะขยายกิจการเว็บไซต์พาณิชย์อิเล็กทรอนิกส์ด้วยการเปิด ตัวรูปแบบการใช้งานและการบริการที่หลากหลายสำหรับคู่ค้าและผู้ใช้บริการ เริ่มตั้งแต่ต้นปี พ.ศ. 2553 นี้เป็นต้นไป อีกทั้งยังจะให้ประธานบริษัทและบุคลากรที่มีประสิทธิภาพเข้ามาช่วยเหลือการ ดำเนินงานในครั้งนี้ด้วย
ปัจจุบัน ตลาด ดอตคอม ได้มีการขยายบริการต่างๆ ออกไปมาก โดยเน้นที่การให้บริการด้าน การพาณิชย์อิเล็กทรอนิกส์ (E-Commerce) เป็นหลัก โดยมีเว็บไซต์ต่าง ๆ มากมาย เช่นบริการสร้างเว็บไซต์สำเร็จรูป, การชำระเงินออนไลน์, การอบรม-หนังสือด้านการค้าขายออนไลน์, การประมูลสินค้า เป็นต้น
ในปี 2559 Rakuten ได้ตัดสินใจขาย ตลาด. คอม เพื่อปรับยุทธศาสตร์ทางธุรกิจ
ทริกออร์ทรีต

ทริกออร์ทรีต  เป็นประเพณีฮาโลวีนสำหรับเด็กในหลายประเทศ เด็กจะแต่งชุดตระเวนไปตามบ้านขอเลี้ยง เช่น ลูกกวาด (หรือเงินในบางวัฒนธรรม) ด้วยวลี "ทริกออร์ทรีต" "ทริก" เป็นการขู่กระทำปัญหาแก่เจ้าบ้านหรือทรัพย์สินของเขาหากไม่เลี้ยงเขา (แต่โดยปกติมักนิ่งเฉย) มีขึ้นในเย็นวันที่ 31 ตุลาคม เจ้าบ้านบางคนส่งสัญญาณว่าตนเต็มใจเลี้ยงขนม ตัวอย่างเช่น ประดับเครื่องตกแต่งฮาโลวีนไว้นอกบ้าน บางคนอาจทิ้งขนมไว้ที่ชานบ้าน 
ในทวีปอเมริกาเหนือ ทริกออร์ทรีตเป็นประเพณีฮาโลวีนตั้งแต่ปลายคริสต์ทศวรรษ 1920 ในบริเตนและในไอร์แลนด์ ประเพณีการไปตามบ้านเพื่อเก็บอาหารในฮาโลวีนย้อนไปถึงคริสต์ศตวรรษที่ 16 เช่นเดียวกับประเพณีคนแต่งชุดในฮาโลวีน ในบริเตนและไอร์แลนด์คริสต์ศตวรรษที่ 19 มีบันทึกจำนวนมากว่าบุคคลไปตามบ้านในฮาโลวีน ท่องบทร้อยกรองแลกอาหาร และบ้างเตือนว่าอาจเกิดโชคร้ายหากไม่ต้อนรับตน แม้ว่าการตระเวนไปตามบ้านในชุดจะยังได้รับความนิยมในหมู่ชาวสกอตและไอริช แต่ประเพณีการกล่าว "ทริกออร์ทรีต" เพิ่งมาแพร่หลายเมื่อไม่นานนี้ กิจกรรมดังกล่าวพบมากในสหรัฐอเมริกา แคนาดา สหราชอาณาจักร สาธารณรัฐไอร์แลนด์ เปอร์โตริโกและเม็กซิโกภาคตะวันตกเฉียงเหนือและกลาง
การตลาดบนอินเทอร์เน็ต

การตลาดบนอินเทอร์เน็ต  หรืออาจใช้ว่า i-marketing, web-marketing, Digital Marketing, "การตลาดออนไลน์" (online-marketing) หรือ "การตลาดอิเล็กทรอนิกส์" (e-Marketing) หมายถึง การดำเนินกิจกรรมทางการตลาดโดยใช้อินเทอร์เน็ตเป็นสื่อกลาง และสื่ออิเล็กทรอนิกส์ มาผสมผสานกับวิธีการทางการตลาด การดำเนินกิจกรรมทางการตลาด อย่างลงตัวกับลูกค้าหรือกลุ่มเป้าหมาย เพื่อบรรลุจุดมุ่งหมายขององค์กรอย่างแท้จริง ซึ่งในรายละเอียดของการทำการตลาด E-Marketing จะมีรายละเอียดดังต่อไปนี้
E-Marketing เป็นส่วนผสมแนวความคิดทางการตลาด และทางเทคนิค รวมเข้าไว้ด้วยกันทั้งด้าน การออกแบบ (Design) , การพัฒนา (Development) , การโฆษณาและการขาย (Advertising and Sales) เป็นต้น (ตัวอย่างกิจกรรมได้แก่ Search Engine Marketing, E-mail Marketing, Affiliate Marketing, Viral Marketing ฯลฯ) โดยมีวัตถุประสงค์เพื่อประโยชน์ในการสร้างมูลค่าเพิ่มให้แก่ธุรกิจและลูกค้า เนื่องจากระบบทางอิเล็กทรอนิกส์สามารถสนับสนุนการร้องขอข้อมูลของลูกค้า การจัดเก็บประวัติ และพฤติกรรมของลูกค้าเอาไว้ รวมถึงการสร้างความสัมพันธ์กับลูกค้าได้ ส่งผลต่อ การเพิ่มและรักษาฐานลูกค้า (Customer Acquisition and Retention) และอำนวยประโยชน์ในการประกอบธุรกิจอย่างครบถ้วน
ในขณะที่ การตลาดแบบดั้งเดิม (Traditional Marketing) จะมีรูปแบบที่แตกต่างจาก E-Marketing อย่างชัดเจน โดยการตลาดแบบดั้งเดิมนั้นจะมีกลุ่มเป้าหมายที่หลากหลาย จะไม่เน้นทำกับบุคคลใดบุคคลหนึ่ง และมักจะใช้วิธี การแบ่งส่วนตลาด (Marketing Segmentation) โดย ใช้เกณฑ์สภาพประชากรศาสตร์ หรือสภาพภูมิศาสตร์ และสามารถครอบคลุมได้บางพื้นที่ ในขณะที่ถ้าเป็น E-Marketing จะสามารถครอบคลุมได้ทั่วโลกเลยทีเดียว ด้วยเหตุนี้ธุรกิจต่างๆ จึงได้ให้ความสนใจกับอินเทอร์เน็ตเป็นอย่างมาก รวมถึงได้มีการนำเอาแนวคิด E-Marketing มาประยุกต์ใช้อย่างแพร่หลาย เพื่อทำการตลาดออนไลน์ให้ได้ประสิทธิภาพสูงสุด
เครื่องมือที่นิยมใช้ในด้าน E-Marketing ส่วนใหญ่จะเปลี่ยนแปลงจากการตลาดดั้งเดิมโดยพื้นฐานมาจาก 4P Marketing Mix (Product Price Place Promotion) พอเข้ามาในยุค E-Marketing จะเป็นเป็น 4E Marketing ประกอบด้วย Experience Exchange Everywhere Evangelism ซึ่งเปลี่ยนไปจากเดิมค่อนข้างมากโดยส่วนใหญ่จะเน้นไปที่การปรับเปลี่ยนให้เป็นดิจิทัลและใช้ประสบการณ์จากลูกค้าจริงมาทำการตลาดออนไลน์
ความแตกต่างกันในแต่ละตลาด.
E-Marketing นั้นคือรูปแบบการทำการตลาดในรูปแบบหนึ่งโดยใช้เครื่องมือทางอิเล็กทรอนิกส์ เครื่องมือดิจิทัลเข้ามาช่วยในการทำการตลาด แต่ในความหมายสำหรับ E-Business หรือ Electronic Business นั้นจะมีความหมายที่ใกล้เคียงกับคำว่า E-Commerce หรือ Electronic Commerce มากกว่า เพียงแต่ว่าความหมายของ E-Business จะมีขอบเขตที่กว้างกว่า โดยหมายถึงการทำกิจกรรมในทุก ๆ ขั้นตอนของกระบวนการธุรกิจผ่านสื่ออิเล็กทรอนิกส์ หรือเรียกว่า “ธุรกิจอิเล็กทรอนิกส์” ทั้ง การทำการค้าการซื้อการขาย การติดต่อประสานงาน งานธุรการต่างๆ ที่เกิดขึ้นภายในสำนักงาน และการทำธุรกรรมอิเล็กทรอนิกส์ ซึ่งเป็นกระบวนการในการดำเนินการทางธุรกิจที่อาศัยระบบสารสนเทศทาง คอมพิวเตอร์มาใช้ในการดำเนินงานเพื่อเพิ่มประสิทธิภาพทางธุรกิจ โดยมีจุดมุ่งหมายหลักเพื่อสร้างมูลค่าเพิ่ม (Added Value) ตลอดกิจกรรมทางธุรกิจ (Value Chain) และลดขั้นตอนของการที่ต้องอาศัยแรงงานคน (Manual Process) มาใช้แรงงานจากเทคโนโลยีคอมพิวเตอร์ (Computerized Process) แทน รวมถึงช่วยให้การดำเนินงานภายใน ภายนอก มีประสิทธิภาพมากยิ่งขึ้น และยังเป็นการสร้างความพึงพอใจให้ลูกค้ามากขึ้นอีกด้วย ตัวอย่างเช่นการควบคุมสต๊อคและการชำระเงินให้เป็นระบบอัตโนมัติ ดำเนินการได้รวดเร็ว และทำได้ง่าย กว่าเพียงเท่านั้น
รายชื่อนายกรัฐมนตรีพม่า

นายกรัฐมนตรีเมียนมาหรือพม่า เป็นตำแหน่งหัวหน้าคณะรัฐบาลของประเทศเมียนมา/พม่า เริ่มมีเป็นครั้งแรกเมื่อ พ.ศ. 2491 และตั้งแต่นั้นเป็นต้นมา มีผู้ดำรงตำแหน่งรวม 12 คน เนื่องจากประเทศถูกปกครองโดยระบอบเผด็จการทหารมาเป็นเวลายาวนาน ทำให้ผู้ดำรงตำแหน่งนายกรัฐมนตรีส่วนมากมาจากกองทัพพม่าทั้งสิ้น
ขอบข่ายอำนาจของนายกรัฐมนตรีเปลี่ยนแปลงไปตามกาลเวลาและตัวบุคคล ความขัดแย้งทางอำนาจระหว่างประมุขแห่งรัฐกับประธานสภาสันติภาพและการพัฒนาแห่งรัฐ พลเอกอาวุโส ต้านชเวกับนายกรัฐมนตรีคีนหญุ่น ทำให้นายกรัฐมนตรีถูกปลดออกและถูกจับกุม
อาคัตสึกิ

ORB-01 อาคัตสึกิ(ญี่ปุ่น:アカツキ ;อังกฤษ:Akatsuki) เป็นโมบิลสูทซึ่งมีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ
อาคัตสึกิเป็นโมบิลสูทของอาณาจักรอ็อบซึ่งพัฒนาโดยสถาบันมอเกนเรตตามคำสั่งของอุสุมิ ยูระ อัสฮา โดยใช้พื้นฐานมาจากสไตรค์กันดั้ม มีลักษณะเด่นคือเกราะซึ่งเป็นระบบป้องกันและสะท้อนบีม ยาตะโนะคางามิ เกราะนี้ประกอบด้วยแผ่นสะท้อนบีมขนาดเล็กจำนวนมากซึ่งเมื่อถูกโจมตีด้วยบีม ระบบคอมพิวเตอร์ของอาคัตสึกิจะปรับให้สะท้อนลำแสงไปหาศัตรูโดยอัตโนมัติ ซึ่งยาตะโนะคางามินี้ทำให้อาคัตสึกิเป็นสีทองทั้งตัว (คล้ายกับเฮียะกุชิกิในภาคโมบิลสูทเซต้ากันดั้ม) อาวุธหลักของอาคัตสึกิจะเป็นอุปกรณ์มาตรฐาน คือบีมไรเฟิล โล่ และบีมเซเบอร์ โดยบีมเซเบอร์นั้นเป็นแบบสองปลายที่สามารถแยกออกจากกันได้ เนื่องจากใช้พื้นฐานของสไตรค์กันดั้ม จึงได้จำลองระบบสไตรเกอร์แพ็คมาเป็นยูนิตอุปกรณ์เสริมสองแบบ คือ "โอวาชิ" ซึ่งเป็นปีกขนาดใหญ่ติดตั้งบูสเตอร์เสริมทำให้อาคัตสึกิสามารถบินกลางอากาศด้วยความเร็วสูงได้ กับ "ชิรานุอิ" สำหรับใช้งานในอวกาศ ซึ่งเป็นดรากูนซิสเต็ม(DRAGOON - Disconnected Rapid Armament Group Overlook Operation Network) อาวุธควบคุมจากระยะไกลด้วยระบบสื่อสารแบบควอนตัมซึ่งไม่ถูกรบกวนด้วยนิวตรอนแจมเมอร์เหมือนคลื่นวิทยุ เมื่อใช้งาน ดรากูนจะแยกออกไปจากอาคัตสึกิและสามารถยิงโจมตีศัตรูจากทิศทางต่างๆกันได้ ดรากูนของอาคัตสึกิยังสามารถสร้างบีมบาเรียร์ซึ่งป้องกันปืนใหญ่โพซิตรอนของยานมิเนอร์วาได้ จุดด้อยของดรากูนซิสเต็มก็คือมีแต่นักบินที่มีความสามารถพิเศษในการรับรู้สภาพรอบตัวจึงจะควบคุมดรากูนได้อย่างมีประสิทธิภาพ
การพัฒนาอาคัตสึกินั้นเริ่มตั้งแต่ในช่วงเนื้อเรื่องของสงครามครั้งแรก แต่เนื่องจากเทคโนโลยีในขณะนั้นยังไม่พร้อม และค่าใช้จ่ายในการสร้างอาคัตสึกิยังเทียบได้กับ M1 แอสเทรย์ถึง 20เครื่องจึงไม่อาจสร้างให้ใช้งานได้ หลังสงครามครั้งแรก เอริก้า ซิมมอนส์ก็ได้พัฒนาอาคัตสึกิต่อมาอย่างลับๆจนสมบูรณ์และมอบให้กับคางาริ ยูระ อัสฮาเพื่อใช้ปกป้องอ็อบ แต่เนื่องจากฝีมือที่อ่อนด้อยจึงไม่สามารถต่อสู้กับเดสทินีกันดั้มของชิน อาสึกะได้ หลังการต่อสู้ที่อ็อบ คางาริจึงได้มอบอาคัตสึกิให้นีโอ ลอน๊อคหรือมู รา ฟราก้าเพื่อให้ช่วยเหลือยานอาร์คแองเจิลในการต่อสู้กับซาฟท์ต่อไป
ร็อคแมน 5 กับดักของบลูส์!?

ร็อคแมน 5 กับดักของบลูส์!? (; โรมาจิ: "Rokkuman Faibu Burūsu no Wana?!") หรือ เมก้าแมน 5 (Mega Man 5) เป็นเกมร็อคแมนลำดับที่ 5 และเป็นเกมในแฟมิคอม วางจำหน่ายในวันที่ 4 ธันวาคม ค.ศ. 1992
เนื้อเรื่อง.
ในปี ค.ศ. 20xx หลังจากโลกสงบสุข จู่ๆได้เกิดหุ่นยนต์ปริศนาจู่โจมในเมืองพร้อมลักพาตัว ดร.ไลท์ ร็อคจึงเห็นแต่ว่าแผนการครั้งนี้เป็นของบลูส์ ซึ่งได้หายตัวไปพร้อมทิ้งผ้าพันคอสีเหลืองเอาไว้
วิธีการเล่นเกม.
ในร็อคแมนภาคนี้มีลูกเล่นต่างๆในด่านเช่นด่านของกราวิตี้แมนสามารถกลับหัวได้และฉากเวฟแมนสามารถขับยานเจ็ทสกีได้รวมไปถึงเก็บตัวอักษรคำว่า 「R」「O」「C」「K」「M」「A」「N」「5」 เพื่อที่จะได้อาวุธคือบีทและเพิ่มถังใหม่คือถัง M สามารถพี้นพลังชีวิตและอาวุธได้
ร็อคแมน 6 การต่อสู้ครั้งยิ่งใหญ่ในประวัติศาสตร์!!

ร็อคแมน 6 การต่อสู้ครั้งยิ่งใหญ่ในประวัติศาสตร์ (; โรมาจิ: "Rokkuman Shikkusu Shijō Saidai no Tatakai!!") เป็นเกมร็อคแมนลำดับที่ 6 และเป็นเกมสุดท้ายที่ลงในแฟมิคอมวางขายในวันที่ 5 ตุลาคม ค.ศ. 1993
เนื้อเรื่อง.
หลังจากโลกสงบสุขอีกครั้งได้มีบรุษลึกลับที่ชื่อว่ามิสเตอร์ Xได้ให้นักวิทยาศาตร์ต่างประเทศสร้างหุ่นยนต์ต่างหลังจากการประกวดหุ่นยนต์ทั้งหมดได้หายไปซึ่งแท้จริงแล้วเป็นแผนการของมิสเตอร์ Xซึ่งบอกว่าเป็นเบื้องหลังของดร.ไวลี่ร็อคแมนจึงต้องสู้กับหุ่นนานาชาติของมิสเตอร์ Xให้จนได้
วิธีการเล่นเกม.
ในร็อคแมน 6นั้นได้ปรับเปลี่ยนตัวช่วยอย่างรัชจากการเป็นอุปกรณ์ช่วยเหลือมาเป็นอแดปเตอร์ทั้ง 2 รูปแบบคือเจ็ทและพาวเวอร์และวิธีเก็บตัวอักษร B E A Tจากปราบบอสในทางลับ
อาวุธที่ได้มาจากบลิซซาร์ดแมน มีความสามารถยิงโจมตีด้วยพายุหิมะขนาดเล็ก
อาวุธที่ได้มาจากแพลนท์แมน มีความสามารถสร้างบาเรียกดอกไม้ขึ้นรอบตัว ใช้ป้องกันการโจมตีของศัตรูได้
อาวุธที่ได้มาจากเฟลมแมน โดยยิงกระสุนไฟเล็กๆไปด้านหน้า เมื่อกระทบอะไรจะลุกเป็นไฟขึ้นมา
อาวุธที่ได้มาจากโทมาฮอว์คแมน โดยยิงกระสุนขวานโจมตีในแนวโค้งไปด้านหน้า
อาวุธที่ได้มาจากยามาโตะแมน เป็นกระสุนหัวหอกขนาดเล็ก สามารถยิงรัวๆได้
อาวุธที่ได้มาจากไนท์แมน โดยยิงลูกตุ้มหนามโจมตีในแนวโค้ง
อาวุธที่ได้มาจากเซนทอร์แมน โดยใช้ลำแสงโจมตีศัตรูทุกตัวในฉาก
อาวุธที่ได้มาจากวินด์แมน โดยยิงกระสุนลมพายุวิ่งไปตามพื้น
สะระแหน่

สะระแหน่ เป็นพืชในตระกูลวงศ์มินต์,วงศ์กะเพรา มีแหล่งกำเนิดมาจากแถบยุโรปตอนใต้และแถบทะเลเมดิเตอร์เรเนียน เมื่อโตเต็มที่จะมีความสูงประมาณ 70 - 150 เซนติเมตร ส่วนใบจะมีลักษณะคล้ายคลึงกับใบพืชในตระกูลมิ้นต์ มีกลิ่นหอมคล้ายใบมะนาว และทุก ๆ ปลายฤดูร้อนต้นสะระแหน่จะออกดอกสีขาว ๆ ที่เต็มไปด้วยน้ำหอมและน้ำหวานอยู่ภายใน นี้ดึงดูดใจให้ผึ้งมาดูดน้ำหวาน จากเหตุนี้ทำให้สะระแหน่อยู่ในสกุลเมลิสซา ("Melissa": ภาษากรีก แปลว่าน้ำผึ้ง) และยังมีรสชาติคล้ายคลึงกับ ตะไคร้หอม, มะนาวและแอลกอฮอล์
การเพาะปลูก.
สะระแหน่สามารถเพาะปลูกได้ง่าย โดยการใช้หญ้าหรือฟางมาคลุมไว้ด้านบนต้นในช่วงที่อากาศหนาว ดินที่เหมาะสมในการปลูกคือดินร่วนปนทรายที่ซึ่งน้ำสามารถไหลซึมได้อย่างสะดวก สามารถเก็บเกี่ยวได้ในช่วงที่อย่างน้อยก่อนจะหมดเดือนพฤศจิกายน ชอบที่ที่มีแดดเพียงพอแต่ไม่มากจนเกินไปเช่นเดียวกับพืชตระกูลมิ้นต์ และเหมาะที่จะปลูกในสภาพอากาศที่แห้งและความชื้นต่ำ จะโตได้ดีที่สุดในที่ร่มและสามารถเพาะปลูกในกระถางในร่ม สามารถเพาะเป็นแบบเมล็ดโดยการหว่านกระจายไปให้ทั่วบริเวณ อุณหภูมิไม่เย็นจัดจนเกินไป ลำต้นจะเริ่มตายลงในช่วงฤดูหนาวและจะเริ่มงอกใหม่ในช่วงต้นฤดูใบไม้ผลิ ยังเหมาะที่จะปลูกโดยไม่ใช้ดินและปักต้นกล้า และถ้าหากไม่คอยเอาใจใส่ดูแลให้ดี มันก็อาจจะเจริญเติบโตและขยายพันธุ์ไปทั่วจนก่อให้เกิดความรกรุงรังและน่ารำคาญได้
ประโยชน์.
การทำครัว.
สะระแหน่มักใช้เป็นส่วนผสมในการทำไอศกรีม (Ice cream) และชาสมุนไพร ทั้งร้อนและเย็น และมักผสมในอาหารกับสมุนไพรชนิดอื่นเช่น สเปียร์มินต์ อีกทั้งยังเหมาะในการเป็นเครื่องเคียงในอาหารจำพวกผลไม้สดและขนมหวาน อาหารที่นิยมใช้สะระเหน่เป็นส่วนประกอบ เช่น ยำ และ ลาบ เพื่อเพิ่มรสชาติให้อาหารมากขึ้น
ประโยชน์และสรรพคุณทางยา.
มักนำใบสะระแหน่มาบดแล้วทาลงบนผิวหนังจะทำให้ผิวหนังชุ่มชื่นอีกทั้งยังช่วยไล่ยุง นอกจากนี้ยังใช้ทำยาผสมลงไปในชาสมุนไพรหรือคั้นน้ำมาผสมลงในเครื่องดื่ม สะระแหน่ยังสามารถนำไปทำเป็นยาปฏิชีวนะและยังใช้เป็นตัวขับไล่อนุมูลอิสระออกจากร่างกาย อีกทั้งยังใช้เป็นยาเย็นและใช้เป็นยาคลายความเครียด และมีงานวิจัยอย่างน้อยชิ้นหนึ่งระบุว่ามันช่วยคลายความกดดันของกล้ามเนื้ออันมาจากความเหนื่อยล้าและความเครียด สะระแหน่ยังใช้ไปทำน้ำมันหอมระเหยเพื่อใช้ในการทำสุคนธบำบัด อีกทั้งยังใช้เป็นยารักษาโรคเกี่ยวกับต่อมไทรอยด์
องค์ประกอบทางเคมี.
สะระแหน่ประกอบไปด้วยยูเจนอลที่สามารถทำลายแบคทีเรีย นอกจากนี้ยังประกอบไปด้วยแทนนินและเทอร์เพนท์ที่ใช้ในการเป็นยาเย็น
หน่วยรบหุ่นเทพธิดา

หน่วยรบหุ่นเทพธิดา (; โรมาจิ: "Megami Kōhosei"; : ในชื่ออังกฤษ The Candidate For Goddess) การ์ตูนญี่ปุ่นเขียนโดย ยูคิรุ สุงิซากิ เป็นเรื่องราวเกี่ยวกับเด็กหนุ่มชื่อว่า ซีโร่ เอ็นน่า ผู้ใฝ่ฝันอยากจะเป็นนักบินของเทพธิดาซึ่งเป็นหุ่นรบรูปร่างมนุษย์ 5 เครื่องซึ่งเป็นความหวังสูงสุดของมวลมนุษยชาติเพื่อปกป้องดาวเคราะห์ดวงสุดท้าย "ชิออน" จากการรุกรานของสิ่งมีชีวิตลึกลับ "victim" และการที่จะได้เป็นนักรบของเทพธิดานั้นจะต้องมีพพลังพิเศษที่เรียกว่า "EX" และจะเข้ารับการฝึกสอนจากสถาบันฝึกสอนนักบิน GOR  เพื่อเตรียมพร้อมที่จะเป็นนักบินของเทพธิดา และในกรณีที่นักบินคนปัจจุบันใช้การไม่ได้ในกรณีที่เสียชีวิตหรือพิการ ก็จะทำการคัดเลือกนักบินจากนักเรียนของ GOR คนใหม่
เซนิกาเมะ

เซนิกาเมะ  หรือชื่อภาษาอังกฤษคือ สเควิตเทิล  เป็นสายพันธุ์โปเกมอนในแฟรนไชส์"โปเกมอน"ของนินเทนโดและเกมฟรีก เดิมทีสร้างโดยทีมพัฒนาตัวละครจากบริษัทเกมฟรีก และเกลาโดยอัตสึโกะ นิชิดะ ชื่อเปลี่ยนจากเซนิกาเมะ เป็นสเควิตเทิล ระหว่างการแปลงเป็นภาษาอังกฤษเพื่อให้ได้ชื่อที่ "ฉลาดและทำให้เห็นภาพ" ในอนิเมะ เซนิกาเมะพากย์เสียงโดยริคาโกะ อะอิคะวะ และในภาษาอังกฤษพากย์โดยเอริก สจ๊วต เซนิกาเมะในอนิเมะไม่เคยวิวัฒนาการ โดยที่ผู้สร้างก็ไม่ได้ระบุเหตุผลที่แท้จริงไว้ เป็นโปเกมอนเต่าตัวเล็ก เซนิกาเมะเป็นเต่าหน้าตาน่ารัก สามารถเดินได้สองขาหรือทั้งสี่ขา ผิวหนังของเซนิกาเมะเป็นสีฟ้าอ่อน มีหางม้วนและยาว เมื่อถูกคุกคาม เซนิกาเมะจะหดแขนขาไว้ในกระดองสีน้ำตาลส้ม และพ่นน้ำจากปากด้วยพลังมหาศาล เพื่อโจมตีศัตรูหรือข่มขู่ ถ้าถูกโจมตี กระดองจะยืดหยุ่น และป้องกันตัวได้ดีเยี่ยม เซนิกาเมะจะหลบภัยในกระดอง และโจมตีกลับด้วยน้ำในทุก ๆ โอกาส กระดองมีรูปร่างกลมและร่องบนผิวหนังช่วยลดแรงต้านทานในน้ำ ทำให้เซนิกาเมะว่ายน้ำได้ด้วยความเร็วสูง
ร็อคแมน 7 การเผชิญหน้าแห่งโชคชะตา!

ร็อคแมน 7 การเผชิญหน้าแห่งโชคชะตา! (; โรมาจิ: "Rokkuman Sebun Shukumei no Taiketsu!") หรือ เมกาแมน 7 (Mega Man 7) เป็นเกมซีรีส์ร็อคแมนลำดับที่ 7 และเป็นเกมที่ลงในซูเปอร์แฟมิคอมออกวางจำหน่ายในวันที่ 24 มีนาคม ค.ศ. 1994
เนื้อเรื่อง.
หลังจากโลกสงบสุขดร.ไวลี่ได้ติดคุกไปแล้วแต่จู่ๆมีหุ่ยนต์ลึกลับทั้ง 4 ตัวแท้จริงแล้วคือหุ่นยนต์ของดร.ไวลี่ร็อคแมนจึงต้องต่อสู้แต่แล้วมีหุ่นยนต์ปริศนาชื่อว่าฟอลเต้ได้ต่อสู้กันขึ้นมาการต่อสู้ครั้งนี้ร็อคแมนจะสามารถกอบกู้โลกได้หรือไม่
รูปแบบการเล่น.
ในร็อคแมน 7นั้นได้ปรับเปลี่ยนรูปแบบเกมจากที่ใช้กราฟิกและดนตรี 8 บิตได้มาเปลี่ยนเป็น 16 บิตด้วยในภาคนี้ได้เพิ่มส่วนองค์ประกอบของเกมคือการเก็บน็อตเพื่อซื้อสิ่งของด้วยกันและเพิ่มอุปกรณ์เสริมรวมไปถึงการเปลี่ยนโหมดซูเปอร์อแดปเตอร์อีกด้วย
บอสในแต่ละฉาก.
ในร็อคแมน 7 นั้นการเลือกบอสได้ปรับเปลี่ยนไปในครึ้งแรกจะมีบอส 4 ตัวด้วยกันคือ
หลังจากปราบบอสทั้ง 4 แล้วมีการเพิ่มบอสอีก 4 ตัวคือ
อาวุธที่ได้จากบอส.
กระสุนน้ำแข็ง เมื่อยิงไปกระทบสิ่งใดจะแตกออกไปทุกๆด้าน สามารถใช้แช่แข็งลาวาได้
เรียกขยะมาหมุนรอบตัวเป็นบาเรีย เมื่อกดยิงอีกครั้งจะพุ่งออกไป 3 ทิศทาง ขณะเป็นบาเรียหากมีศัตรูมาโดน ขยะจะค่อยๆลดลงจนหมด
ฟองสบู่หุ้มระเบิด หากยิงใส่ศัตรูตัวเล็กจะพามันลอยขึ้นไปชนเพดาน สามารถกดปุ่มลงค้างไว้เพื่อวางระเบิดบนพื้นได้
กระสุนไฟฟ้า เมื่อกระทบผนังจะมีลูกไฟฟ้าเล็กๆวิ่งออกไป สามารถใช้เปิดไดนาโมในบางแห่งได้
ขว้างสปริงกระเด้งออกไปโจมตีทั้งทางซ้ายและขวา สามารถชาร์จช็อตเพื่อยิงกระสุนสปริงขนาดใหญ่ได้ 
เป็นกรงเล็บโจมตีศัตรูในระยะใกล้
กระสุนเสียง เมื่อกระทบกำแพงจะกระเด้งกลับมา สามารถกระโดดรับเพื่อชาร์จยิงกลับไปอีกครั้งได้
เรียกลูกไฟมาไว้รอบตัว จากนั้นจะหมุนกลิ้งไปด้านหน้า สามารถกดค้างไว้เพื่อคงลูกไฟไว้รอบๆตัวได้
เพชรตัดหยก

เพชรตัดหยก เป็นภาพยนตร์ไทยฟอร์มยักษ์ที่ออกฉายเมื่อปี พ.ศ. 2525 สร้างโดยค่ายโคลีเซี่ยมฟิล์ม กำกับโดย คมน์ อรรคเดช เป็นภาคต่อของเสือภูเขาที่เข้าฉายเมื่อปี พ.ศ. 2522 โดยนำนักแสดงดังจากฮ่องกงคือสฺวี เช่าเฉียง มาแสดงประกบกับสรพงศ์ ชาตรี, หม่อมหลวงสุรีย์วัล สุริยง, นันทิดา แก้วบัวสาย และลักษณ์ อภิชาติ ร่วมด้วยดาราชื่อดังของไทยอีกมากมายโดยเนื้อเรื่องเป็นการต่อสู้ของคนภูเขา มีฉากบู๊ที่ลักษณ์ อภิชาติ ผิดคิวตกจากที่สูงต้องส่งเข้าโรงพยาบาล โดยในภาคนี้ได้มีการเปลี่ยนตัวผู้รับบทนางเอกด้วยเหตุผลบางประการจากเดิมคือจารุณี สุขสวัสดิ์ ผู้รับบท นะจา ในภาคแรกมาเป็นหม่อมหลวงสุรีย์วัล สุริยง ซึ่งมาแสดงภาพยนตร์เรื่องนี้เป็นเรื่องแรกโดยให้รับบทเป็น 2 ตัวละครคือ นะจา เมียของเล่าทง และ ซอคะยี น้องสาวของขุนเลา
โทมัส ยอร์ช น็อกซ์

โทมัส ยอร์ช น็อกซ์ (พ.ศ. 2367 – 29 กรกฎาคม พ.ศ. 2430) เป็นทหารและนักการทูตชาวไอริช ดำรงตำแหน่งกงสุลใหญ่ในประเทศสยามระหว่างปี 2411 ถึงปี 2422 เป็นบุตรของนายเจมส์ สเปนเซอร์ น็อกซ์ กับนางคลารา บาร์บารา แบรส์เฟิร์ด
ประวัติ.
โทมัส ยอร์ช น็อกซ์ เกิดเมื่อปี พ.ศ. 2367 ณ เทศมณฑลลันดันเดร์รีในไอร์แลนด์ เดิมเป็นทหารอังกฤษยศร้อยเอกประจำที่บริติชราช กล่าวกันว่าพอเล่นพนันแข่งม้าจนหมดตัว จึงลาออกจากตำแหน่งตามร้อยเอกอิมเปย์ มาทำงานที่สยามในรัชสมัยพระบาทสมเด็จพระจอมเกล้าเจ้าอยู่หัว โดยร้อยเอกอิปเปได้เป็นครูทหารวังหลวง ส่วนนายน็อกซ์ พระบาทสมเด็จพระปิ่นเกล้าเจ้าอยู่หัวโปรดเกล้าฯ ให้เป็นครูวังหน้า เป็นผู้ฝึกทหารอย่างยุโรป และยังได้เข้ากองทัพกรมหลวงวงศาธิราชสนิทไปตีเมืองเชียงตุง
พระบาทสมเด็จพระปิ่นเกล้าเจ้าอยู่หัวประทานผู้หญิงวังหน้าชื่อปราง ให้เป็นภรรยา มีลูกด้วยกันสามคน ต่อมาเมื่อรัฐบาลสหราชอาณาจักรตั้งสถานกงสุลในกรุงเทพมหานครและด้วยความรู้การเมืองและภาษาไทย จึงทำงานเป็นผู้ช่วยกงสุล แล้วได้เลื่อนตำแหน่งจนได้เป็นกงสุลเยเนอราล มีบรรดาศักดิ์เป็นเซอร์ อีกทั้งยังสนิทและคุ้นเคยกับเจ้าพระยาศรีสุริยวงศ์และได้เป็นกงสุลใหญ่สหราชอาณาจักรกับอภิรัฐมนตรีในสมัยสมเด็จเจ้าพระยาบรมมหาศรีสุริยวงศ์ เป็นผู้สำเร็จราชการแผ่นดิน โทมัส ยอร์ช น็อกซ์ ถึงแก่กรรมอย่างสงบ เมื่อวันที่ 29 กรกฎาคม พ.ศ. 2430 ณ เทือกเขาพิรินี ประเทศฝรั่งเศส สิริอายุรวม 63 ปี
ชีวิตครอบครัว.
โทมัส ยอร์ช น็อกซ์สมรสกับปราง หญิงเชื้อสายทวายที่ได้รับพระราชทานจากวังหน้า มีบุตรด้วยกัน 3 คน ได้แก่ 
ต่อมาแฟนนี่ น็อกซ์แต่งงานกับพระปรีชากลการ (สำอาง อมาตยกุล) ซึ่งเกิดเหตุการณ์ระหองระแหงระหว่างพระปรีชากลกับสมเด็จเจ้าพระยาบรมมหาศรีสุริยวงศ์ จากการที่มาจากความประพฤติไม่ชอบของพระปรีชากลการ ทำให้นายน็อกซ์พยายามใช้อิทธิพลของตนในฐานะผู้แทนรัฐบาลอังกฤษสั่งเรือรบเข้ามาข่มขู่รัฐบาลสยามเพื่อช่วยลูกเขย แต่ผลคือพระปรีชากลการถูกลงโทษประหารชีวิต พร้อมถูกริบราชบาตร นายน็อกซ์ถูกทางการอังกฤษเรียกตัวกลับไป นางแฟนนีลูกสาวต้องหนีออกนอกประเทศและไม่มีข่าวหลังจากนั้นอีกเลย
อนึ่ง ในช่วงแรกที่นายนอกซ์เป็นกงสุลนั้น มีชาวอังกฤษชื่อเฮนรี อาลาบาศเตอร์ ดำรงตำแหน่งเป็นรองกงสุล ซึ่งต่อมาคือต้นตระกูลของพลอากาศเอกสิทธิ เศวตศิลา อดีตองคมนตรีในพระบาทสมเด็จพระมหาภูมิพลอดุลยเดชมหาราช บรมนาถบพิตร
ในวัฒนธรรมสมัยนิยม.
มีนักแสดงผู้รับบท โทมัส ยอร์ช น็อกซ์ ได้แก่
ฟุตบอลชิงถ้วยพระราชทานประเภท ค. ประจำปี 2551/52

การแข่งขันฟุตบอลถ้วยพระราชทาน ถ้วย ค ของประเทศไทย จัดขึ้นระหว่างวันที่ 8 ธันวาคม 2551 - 29 มกราคม 2552 โดยมีจำนวนทีมที่เข้าร่วมการแข่งขันทั้งสิ้น 28 ทีม แบ่งการแข่งขันเป็น 8 สายในรอบแรก โดยทีมที่ได้อันดับที่หนึ่งและสองของแต่ละสาย จะไปแข่งขันต่อในรอบแพ้คัดออก โดยทำการแข่งขันที่ สนามฟุตบอลบางกอกกล๊าส
ราฟาเอล ตอร์เรส

ราฟาเอล ตอร์เรส  นักมวยสากลชาวโดมินิกัน เกิดเมื่อ 17 เมษายน พ.ศ. 2509 ที่เมืองซานเตียโกเดโลสกาบาเยโรส (Santiago de los Caballeros) สาธารณรัฐโดมินิกัน สถิติการชก 25 ครั้ง ชนะ 16 (น็อก 3) แพ้ 9
โทชิอากิ นิชิโอกะ

โทชิอากิ นิชิโอกะ (; โรมาจิ: "Nishioka Toshiaki") อดีตนักมวยสากลชาวญี่ปุ่น เกิดเมื่อวันที่ 25 กรกฎาคม พ.ศ. 2519 ที่เมืองคาโกงาวะ จังหวัดเฮียวโงะ ประเทศญี่ปุ่น
ประวัติ.
นิชิโอกะเป็นนักมวยถนัดซ้าย มีหมัดซ้ายที่หนัก โดยถือเป็นคู่ปรับคนสำคัญของ วีระพล นครหลวงโปรโมชั่น นักมวยชาวไทย ที่เคยชกด้วยกันมาทั้งหมด 4 ครั้ง แต่นิชิโอกะไม่สามารถเอาชนะวีระพลได้เลย โดยเป็นการเสมอ 2 ครั้ง แพ้คะแนน 2 ครั้ง เมื่อครั้งชกชิงแชมป์โลก WBC รุ่นแบนตัมเวท
แต่เมื่อเลื่อนรุ่นขึ้นไปชกในรุ่นซูเปอร์แบนตั้มเวท นิชิโอกะสามารถเอาชนะคะแนน นภาพล เกียรติศักดิ์โชคชัย ในการชิงแชมป์เฉพาะกาล WBC ในรุ่นนี้ที่ว่างไปได้ ซึ่งนภาพลถือเป็นนักมวยรุ่นน้องของวีระพล เพราะอยู่ในสังกัดเดียวกัน และมีวีระพลเป็นเทรนเนอร์ด้วย
เมื่อนิชิโอกะเป็นแชมป์โลกแล้ว สามารถป้องกันตำแหน่งได้หลายต่อหลายครั้งอย่างสวยงาม และหลายครั้งยังเป็นการไปชกถึงสหรัฐอเมริกาและเม็กซิโกอีก จนกระทั่งกลายเป็นนักมวยที่มีชื่อเสียงขึ้นมา จนกระทั่งในกลางปี พ.ศ. 2555 จึงได้ถูกประกบคู่ให้ชิงแชมป์โลกในรุ่นนี้กับแชมป์โลก WBO คือ โนนิโต โดแนร์ นักมวยระดับซูเปอร์สตาร์ชาวฟิลิปปินส์ สัญชาติอเมริกัน ผลการชกปรากฏว่า โดแนร์เอาชนะทีเคโอได้ไปอย่างเด็ดขาดในยกที่ 9 ส่วนนิชิโอกะซึ่งอายุมากถึง 36 ปี แล้ว ก็ได้แขวนนวมไปหลังการชกครั้งนี้
หลังแขวนนวม ชินิโอะกะได้เปิดธุรกิจค่ายมวยเป็นของตนเองที่เมืองโคเบะ โดยได้เชิญวีระพลซึ่งเป็นคู่ปรับเก่ามาเป็นแขกรับเชิญในวันเปิดตัวด้วย
วิกเตอร์ เมาซุล

วิคเตอร์ มาซูล (Victor Mausul) นักมวยสากลชาวอินโดนีเซีย สถิติการชก 11 ครั้ง ชนะ 8 (น็อค 4) เสมอ 1 แพ้ 2 
ประวัติ.
เมาซุลเริ่มชกมวยสากลเมื่อ 7 สิงหาคม พ.ศ. 2546 ชนะน็อค ริชาร์ด ซันดีกัล ยก 6 จากนั้นขึ้นชก ชนะ 5 เสมอ 1 แล้วจึงขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ 16 กันยายน พ.ศ. 2547 ชนะคะแนนอิบราฮิม อาโรบอย ได้แชมป์มาครอง แล้วขึ้นชกนอกรอบชนะน็อคชวาลย์ ส.วรพิน ยก 7 จากนั้นขึ้นชิงแชมป์อินโดนีเซียรุ่นซูเปอร์แบนตัมเวท เมื่อ 17 กุมภาพันธ์ พ.ศ. 2548 ซึ่งเมาซุลเป็นฝ่ายชนะคะแนนโมเซส เซรัมได้แชมป์มาครองอีก อีก 2 เดือนต่อมา เมาซุลขึ้นชิงแชมป์ WBO เอเชียรุ่นซูเปอร์เฟเธอร์เวทที่ว่างเมื่อ 21 เมษายน พ.ศ. 2548 กับประเทศ ส.ธนิกุล ซึ่งเมาซุลเป็นฝ่ายชนะคะแนนไปอย่างเป็นเอกฉันท์ แต่เมื่อไปป้องกันแชมป์ครั้งแรกที่ฟิลิปปินส์เมื่อ 19 พฤศจิกายน พ.ศ. 2548 เมาซุลเป็นฝ่ยแพ้น็อค ซ๊ซาร์ อมอนซอต ยก 8 เสียแชมป์ไป 
หลังจากนั้น เมาซุลหยุดชกไปหนึ่งปีเต็ม กลับมาชกในเดือนธันวาคม พ.ศ. 2549 ก็เป็นฝ่ายแพ้น็อค อาบี เมเตียมัน ยก 3 เมาซุลจึงหยุดชกไป 5 ปี กลับมาชกอีกครั้งในช่วงปลายปี พ.ศ. 2554 ชนะ 1 แพ้ 1 หลังจากที่แพ้คะแนน เฮโร ตีโต เมื่อ 18 ธันวาคม พ.ศ. 2554 แล้ว เมาซุลก็ไม่ได้ขึ้นชกอีกเลย
อุบัติเหตุ

อุบัติเหตุ หมายถึง เหตุการณ์ที่เกิดขึ้นอย่างไม่คาดหวังและไม่ตั้งใจในเวลาและสถานที่แห่งหนึ่ง เกิดขึ้นโดยไม่มีสิ่งบอกเหตุล่วงหน้าแต่มีสาเหตุและส่งผลกระทบที่สามารถชี้วัดได้ อุบัติเหตุเป็นผลเชิงลบของความเป็นไปได้อย่างหนึ่ง ซึ่งควรจะหลีกเลี่ยงหรือป้องกันไว้แต่แรก โดยพิจารณาจากปัจจัยสาเหตุต่างๆ อันที่จะนำไปสู่การเกิดอุบัติเหตุ
ในเรื่องของกำหนดการและการวางแผน อุบัติเหตุอาจหมายถึงเหตุการณ์หรือผลของเหตุการณ์ที่เกิดขึ้นโดยไม่ได้มีการวางแผนรองรับมาก่อน หรือวางแผนไม่ครอบคลุม ซึ่งจะส่งผลต่อระบบและกำหนดการโดยรวมเมื่ออุบัติเหตุเกิดขึ้น
ในอีกความหมายหนึ่ง อุบัติเหตุอาจหมายถึงเหตุการณ์ทางกายภาพที่เมื่อเกิดขึ้นแล้วทำให้เกิดการบาดเจ็บหรือเสียชีวิตของมนุษย์อาทิ รถชน ตกตึก มีดบาด ไฟลวก ไฟช็อต โดนพิษ ฯลฯ หรือหมายถึงเหตุการณ์ที่ไม่ใช่ทางกายภาพเช่น การลืมของ การลืมนัดหมาย ความเผอเรอ หรือการเปิดเผยความลับ เป็นต้นซึ่งทั้งหมดก็ไม่ได้ตั้งใจให้เกิดเหตุการณ์แบบนี้ ดังนั้นเราต้องมีสติเสมอเพื่อป้องกันอันตรายที่จะเกิดขึ้น 
อุบัติเหตุในประเทศไทย.
ประเทศไทยเป็นพื้นที่ที่มีอุบัติเหตุมากที่สุดในโลกแห่งหนึ่ง องค์การอนามัยโลก (WHO) รายงานว่าไทยมีอัตราการเสียชีวิตบนท้องถนนสูงสุดในอาเซียน และติดอันดับ TOP ของโลกในบางครั้งอีกด้วย มูลนิธิเมาไม่ขับระบุว่ามีเหตุเนื่องมาจาก (1) การคอรัปชั่นบนท้องถนน (2) ระบบอุปถัมภ์ที่นายสามารถคุยกับนายได้ (3) ระบบสังคมอลุ่มอล่วย 
ช่วงเดือนธันวาคม 2566 ประเทศไทยมีข่าวอื้อฉาวระดับนานาชาติ คือ นักท่องเที่ยวไต้หวันแซ่ 陳 ประสบอุบัติเหตุบนถนนพัฒนาการ และหน่วยบรรเทาภัยได้นำส่งโรงพยาบาลที่ห่างออกไปแค่ 500 เมตร แต่โรงพยาบาลกลับปฏิเสธที่จะรักษาเขา จนเขาตาย สำนักข่าวต่างประเทศได้รายงานคำบรรยายภาษาอังกฤษ สำหรับความใจดำดังกล่าวเกี่ยวกับที่ผิดหลักจรรยาบรรณ The Universal Coverage for Emergency Patients ที่เป็นสากล เกิดการประณามขึ้นทั่วไป เหตุการณ์นี้ทำให้ประเทศไทยเสียชื่อเสียงเป็นอย่างมาก เนื่องจากปล่อยให้คนตาย
ตัวเลขซีริลลิก

ตัวเลขซีริลลิก คือระบบเลขอย่างหนึ่งซึ่งถ่ายทอดมาจากอักษรซีริลลิก ใช้โดยชาวสลาวิกใต้และตะวันออก ระบบเลขนี้เคยมีการใช้ในดินแดนรัสเซีย แต่ในช่วงต้นคริสต์ศตวรรษที่ 17 สมเด็จพระเจ้าซาร์ปีเตอร์ที่ 1 แห่งรัสเซีย ทรงแทนที่ตัวเลขซีริลลิกด้วยตัวเลขอาหรับ
ตัวเลขซีริลลิกเป็นระบบเลขคล้ายทศนิยม (quasi-decimal) มีพื้นฐานมาจากตัวเลขกรีก แต่เขียนโดยใช้หน่วยอักขระ (grapheme) ของอักษรซีริลลิก นั่นคือการเรียงลำดับนั้นเรียงตามอักษรกรีก แต่ไม่เป็นไปตามลำดับอักษรซีริลลิกปัจจุบัน อักษรแต่ละตัวจะถูกกำหนดให้แทนค่าของตัวเลขหลักหน่วย (1, 2, ... 9) หลักสิบ (10, 20, ... 90) และหลักร้อย (100, 200, ... 900) ตามลำดับ
จำนวนตัวเลขจะเขียนไปตามลำดับที่อ่าน ซึ่งส่วนใหญ่จะอ่านจากซ้ายไปขวา เว้นแต่จำนวน 11 ถึง 19 ที่อ่านจากขวาไปซ้าย ตัวอย่างเช่น 17 อ่านว่า sem-na-dzat (เทียบกับ seventeen ในภาษาอังกฤษ) เป็นต้น ในการแปลงเลขซีริลลิกให้เป็นเลขอาหรับ ทำได้โดยการบวกค่าประจำอักษรเข้าด้วยกัน และเพื่อการแยกแยะจำนวนออกจากข้อความรอบข้างซึ่งเขียนด้วยอักษรเดียวกัน จะมีการเติม "ติโตล" (titlo: ҃ U+0483) ลงไปเหนือจำนวน (เวลาเขียนเดี่ยวๆ อาจไม่จำเป็นก็ได้) และถ้าหากจำนวนนั้นมีค่าเกิน 1,000 จะมีการเติมสัญลักษณ์หลักพัน (҂ U+0482) ลงไปข้างหน้าตัวเลขนั้นๆ ตัวอย่างเช่น
สำหรับตัวเลขกลาโกลิติกก็มีลักษณะคล้ายกันนี้ เพียงแต่การเรียงลำดับอักษรเปลี่ยนไปตามอักษรกลาโกลิติก ทำให้ค่าตัวเลขเปลี่ยนตามไปด้วย แทนที่จะใช้ตามลำดับอักษรกรีก